DIY Rak Rempah Mudah Dan Cepat Dengan Total ‘Hangus’ RM 2.10 Je!

Suasana yang kemas dan susun atur barangan masakan di dapur amat penting supaya dapur anda kelihatan luas dan selesa walaupun sebenarnya tidak. Perkakasan kecil seperti bekas rempah, gula dan garam ini selalu terlepas dari pandangan anda dan hanya meletakkan bekas-bekas ini di merata-rata tempat. Jadi, untuk memudahkan anda menggapai bahan-bahan kecil ini ketika memasak, mestilah kena ada rak khas yang sesuai kan? Oleh itu, diharapkan perkongsian diy rak rempah ini dapat membantu!
MACAM MANA NAK DIY RAK REMPAH YANG MUDAH DAN CEPAT?
Santai-santai ni hani nak kongsi cara hani diy rak rempah dari barang Eco. Haritu ada promosi rempah dalam botol ni berharga rm2-4 satu. Memandangkan kebanyakan nya hani belum ada di rumah (sebenarnya sebab label nya colorful haha), hani fikir boleh juga beli kan. Haha alasan sangat. Selepas tu mula lah misi mencari rak penstoran yang sesuai haha sbb seperti yang hani selalu cakap setiap benda mesti kena ada rumahnya kan lagi pulak, laci rempah ratus hani dah penuh.

Jenuh mencari tapi tak jumpa haha akhir nya hani Diy je sndiri dari besi (cooling rak namanya) ni. dengan kos rm2.10, hani dapat satu rak rempah yang sesuai dgn saiz botol rempah hani tu. Hani ada kongsi tutorial kalau siapa yg nak buat juga di rumah.
Barang yang perlu ada

Cooling rack
Plier (ada kat rumah dah)
Cable tie (ada kat rumah dah)

Optional
Spray paint (boleh guna lacquer spray paint)
STEP BY STEP
1. Gunakan plier ratakan tiga segi tu (macam dalam gambr sebelah)

2. Lepas tu ukur dan tanda kat mana kita nak lipat dia.

3. Lipat lah (guna plier)- Mungkin memerlukan kekuatan suami hahaha adoi tak larat hani nak lipat sorang-sorang.Keras juga benda alah ni.

4. Lipat lagi satu utk jadikan dia bentuk U

5. Ikat dengan cable tie kat hujung utk elakkan botol tu jatuh dari sisi rak.

6. Dah siap!

*Barulah teratur barangan dekat dapur tu!
Sumber : Hani Mynis


DIY Rak Rempah Ratus Paling Simple & Jimat, Bajet RM2.10 Je

Kalau asyik rimas barang dapur selalu berselerak, botol sos kicap tak tahu nak susun macam mana… Cuba DIY rak rempah ratus ni.
Memang mudah dan sangat jimat, cuma guna bahan-bahan yang boleh dapat di kedai RM2.10 je.

Ini perkongsian Dr Hani Mynis tentang cara DIY rak rempah ratus paling simple dan bajet.
Jom kita cuba!

Cara DIY Rak Rempah Ratus Dengan Bajet RM2.10
Dah lama tak kongsi projek DIY Hani.

Santai2 ni hani nak kongsi cara hani diy rak rempah dari barang Eco.
Haritu ada promosi rempah dalam botol ni berharga rm2-4 satu. Memandangkan kebanyakan nya Hani belum ada di rumah (sebenarnya sebab label nya colorful haha), Hani fikir boleh juga beli kan. Haha alasan sangat!
Selepas tu mula lah misi mencari rak penstoran yang sesuai haha sbb seperti yang hani selalu cakap setiap benda mesti kena ada rumahnya kan. Lagi pulak, laci rempah ratus hani dah penuh.
Jenuh mencari tapi tak jumpa haha akhir nya hani Diy je sndiri dari besi (cooling rak namanya) ni.
Dengan kos RM2.10, Hani dapat satu rak rempah yang sesuai dgn saiz botol rempah hani tu.
Hani ada kongsi tutorial kalau siapa yang nak buat juga di rumah.
Bahan Yang Diperlukan

Cooling rack (beli di Eco RM2.10)
Playar (dah ada kat rumah)
Cable tie (dah ada kat rumah)

Cara-cara
Caranya rujuk pada gambar di bawah:
1. Mula-mula gunakan plier ratakan tiga segi tu (rujuk gambar seterusnya)

Jadikan rata macam ni.

2.Lepas tu ukur dan tanda kat mana kita nak lipat dia.

3. Kemudian bolehlah lipatkan dia (guna plier)
Mungkin memerlukan kekuatan suami hahaha. Adoi tak larat Hani nak lipat sendiri, keras juga benda alah ni.

4. Lipat lagi satu untuk jadikan dia bentuk U.
Macam ni.
Simple sangat cara buatnya kan?

5. Last sekali ikat dengan cable tie kat hujung untuk elakkan botol tu jatuh dari sisi rak.

Lepas tu bolehlah lekatkan ke dinding ikut kaedah masing-masing. Nak guna cangkuk atau nak drill ke, terpulanglah.

Ini hasilnya.

Selamat mencuba!
*Kredit : Hani Mynis


DIY Rak TV Guna Paip PVC, Spray Je Warna Hitam Terus Nampak Moden & Mahal!

Bagi mereka yang baru sahaja pindah ke rumah baharu ataupun menyewa, mesti kelengkapan di dalam rumah menjadi tumpuan utama seperti perabot dan perkakas eletrik. Mungkin ada yang kekurangan bajet untuk membeli barang rumah baru, setelah pindah masuk ke rumah baharu tetapi tidak perlu risau kerana pelbagai diy perabot ada dikongsi oleh orang ramai.
Seorang pengguna laman Facebook, Mohd Akmal Azizi berkongsi melalui page Facebook Tukang Apa Hari Ini cara untuk diy rak tv. Mungkin dari asal nampak seperti rak tv buruk, tetapi setelah dicat kembali pasti anda pun ingin menggunakannya.

Inspirasi Rak TV Moden Guna PVC

Perkara ini mungkin digemari ramai lebih-lebih lagi orang bujang kerana rak tv yang di buat oleh Akmal ini sangat lah senang dan tidak menelan belanja yang banyak dan paling menarik, ia dibuat hanya menggunakan paip pvc!

Bahan-bahan yang diperlukan
– PVC class 7

– Join 3-way & 4-way
– Aerosol Spray flat black
– Rubber wood

Cara Membuat

– Screw rapat sekali dengan papan dan paip. Guna L bracket dan skru setiap 1′
– Pastikan pillar cukup untuk tampung berat yang kita nak. Kalau tv 50′ kena rapat pillar letak simen sekali dalam paip.

– Cat hitam terus nampak lawa macam besi. Cat tu 1 tin cukup, cuma saya nak nampak tebal pakai 2 tin.
– Paip class 7 modal dalam RM19 x 3 batang, cat RM20, join dalam RM20 gitu.
– Kayu saya beli sekeping 3’x6′ RM130. Saya beli sekeping nak pakai baru potong. Guna cuma 1/10 sahaja tak banyak, kos yang guna ni dalam RM30

– Papan macam ni memang boleh beli ikut meter. Kayu saya beli dekat kedai jual kayu pallet, Ni saya tukar ramai rubber wood, nak lagi kemas pakai pinewood tapi modal keras.

Idea yang menarik ini sangat sesuai buat semua. Bagi yang kekurangan idea boleh cedok idea ini untuk dijadikan inspirasi perabot rumah anda. Kos dan bajet pun tidak banyak. Selamat mencuba!
Sumber : Mohd Akmal Azizi


DIY Rempah Kari Daging & Ikan. Mudah & Lagi Sedap!

“Alamak! Rempah kari habis…”
Situasi di atas pasti pernah terjadi bila nak masak kari. Betul tak? Tak perasan serbuk kari habis dan kelam kabut dibuatnya kerana perlu ke kedai dahulu untuk membeli rempah.

Leceh sebenarnya lagi-lagi kalau kedai jauh dari rumah dan mengambil masa yang lama. Jadi, untuk menyelesaikan masalah serbuk kari habis, apa kata anda buat sendiri sahaja di rumah. Pasti lebih sedap dan mudah sahaja.
Baca juga: Orang Johor Kongsi Rahsia Buat Sambal Kicap ‘Kick’, Baru Menjadi!

DIY REMPAH KARI DAGING & IKAN. MUDAH & LAGI SEDAP!
Bahan untuk buat rempah kari ikan:

10-12 biji cili kering*
3 sb rempah biji ( ketumbar )*
3 ulas bawang putih *
1 labu bawang besar atau 5-7 ulas bawang kecil
Kunyit hidup
10-15 biji lada hitam*
2 sb jintan putih*
1 sb jintan manis *

Bahan untuk buat rempah kari daging:

10-12 biji cili kering*
3 sb rempah biji (ketumbar)*
2 sb jintan manis*
10-15 biji lada hitam*
2 ulas bawang putih
1 labu bawang besar( 5-7 ulas bawang kecil)
Sedikit kunyit hidup
Sebesar ibu jari halia
1/2 ibu jari lengkuas

Cara penyediaan:

– Jika ada yang suka masukkan serai, untuk sukatan ini guna satu batang serai dah mencukupi. Boleh diketuk sahaja dan masukkan kemudian.
– Bahan yang bertanda di atas perlu dibasuh, tapis dan rendam dengan air panas selama 10 minit. Kemudian kisar kesemuanya termasuk bahan lain sehingga betul-betul halus.
Sedia untuk dibuat kari. Masak la cara yang sama seperti kita guna serbuk kari. Selamat mencuba!
Sumber: Facebook Fadhlul-Hadi Bin Abd Rahman


DIY Safety Gate Bayi Dengan Total ‘Hangus’ RM 30 Sahaja

Baby safety gate merupakan antara elemen yang penting untuk ada dalam rumah bagi anda yang mempunyai anak kecil. Namun, pemasang safety gate ini mungkin akan menelan kos yang tinggi. Bukan semua orang mampu kan? Jadi, salah satu inisiatif untuk memasang safety gate di rumah adalah secara DIY!
DIY BABY SAFETY GATE
Tetiba terasa rajin nak share pasal DIY baby safety gate ni. Padahal dah dekat sebulan dah buat ni. Okay, ada anak kecik wajib la kena childproof kan rumah terutamanya kawasan yang berbahaya seperti dapur. Since Amsyar dah makin rajin explore rumah, selipar dapur pon die buat main, makanan kucing dalam bekas kat dapur pon die kutip. Makin clingy jugak, tak boleh kena tinggal, ibu nak masak kat dapur pon die ikut, maka ayah pon buatkan la safety gate ni.

Design safety gate ni yang terpaling simple je tak canggih pon. Tak boleh slide-slide ke tepi n takde selak2 berengsel pon. Jenis angkat n masukkan pintu dalam lubang secara manual je. Yelah, nak jimat kos n masa. Kalau tak silap kos barang semua dalam RM30 n husband buat ni sorang-sorang dalam 2 jam je.
1.

Barang-barang yang digunakan semua jenis paip pvc. Nak cerita lebih2 tak pandai n takut salah so refer gambar je lah ye.  Ala orang lelaki tau la barang-barang ni kan tak yah cite pon takpe, design pon simple je ni. Hee. Cuma nak bagitau yg husband gam setiap sambungan tu so setakat ni anak pijak, goncang2 pagar tu steady lagi lah inshaAllah kukuh jugak. Cumanya kena kira betul2 la ukuran sebab dah gam susah nak adjust balik.  Ketinggian pagar, jarak antara tiang semua tu boleh la adjust ikut kesesuaian rumah masing2. Semoga perkongsian ni bermanfaat.
2.

3.

4.

5.

6.

CARA BUKA DIY GATE

Sumber : Syazwani Jamil


DIY Semburan Kawalan Serangga Pokok Cili, Guna 2 Bahan Ini Halang Bena Putih!

Cili merupakan bahan keperluan yang perlu ada ketika memasak terutamanya, buat lidah yang meminati rasa pedas. Disebabkan itu, terdapat banyak pokok cili yang ditanam di dalam kawasan rumah kerana ianya begitu mudah untuk dinikmati dengan hanya memetik di luar rumah.
Namun, ianya seperti tanaman lain sudah pasti akan ada serangga perosak yang hadir seperti lalat putih atau bena putih di dedaun seperti dikongsikan oleh saudara Lebai Kudin. Tak perlu guna racun kimia hanya gunakan dua bahan utama ini sahaja untuk menghalang serangga perosak tersebut.

Baca juga: Tips Tanam Lobak Putih, Cepat Tumbuh & Hasilkan Umbisi Yang Besar!
TIADA LALAT PUTIH ATAU BENA PUTIH, TIADA RACUN BERBAHAYA!

Anda boleh buat sendiri semburan kawalan serangga di rumah dengan mengkuti ilmu yang dikongsikan saudara Kudin di bawah. Khabarnya, hasil tanaman pokok cilinya tumbuh cantik tanpa serangga perosak tersebut termasuklah belalang dan semut.

Malah, semburan buatan kawalan serangga perosak ini juga boleh digunakan untuk tanaman sayur.
Hari ni LK nak kongsi cara buat kawalan serangga sendiri untuk menghalang lalat putih atau bena putih untuk pokok cili dan sayuran.
Alhamdulillah belalang dan semut pun tiada. Yang penting tiada racun berbahaya digunakan.
CARA BUAT KAWALAN SERANGGA SENDIRI TANPA RACUN BERBAHAYA
BAHAN-BAHANNYA:

Syampu kanak-kanak Johnson’s jenis soft & smooth.
Cuka makan.
Air.

CARA-CARANYA:
1. Ambil 1 sudu shampoo kanak-kanak Johnson’s jenis soft and smooth.
2. Campurkan bersama 1 sudu cuka makan.
3. Bancuh kedua-dua bahan tersebut di dalam 1 liter air.
4. Kemudian, spray ke seluruh pokok cili terutama bahagian bawah daun.
5. Jangan lupa untuk spray seminggu sekali atau dua kali ikut keperluan pada pokok cili.
INI SEBABNYA MENGAPA GUNA SYAMPU KANAK-KANAK SEBAGAI BAHAN UTAMA!

Kenapa guna shampoo kanak-kanak?
Sebab shampoo ini tiada kimia merbahaya, kurang berbuih, tidak merosakkan pokok dan tiada kesan sampingan. Cuma cili perlu dibasuh sebelum dimakan.
Selamat mencuba. Semoga bermanfaat. Insha Allah.
Sumber: Lebai Kudin via Group Beginner Tanam Pokok dan Sayur


DIY Side Awning Untuk Camping, Jimat Duit & ‘Space’!

Ramai ibu bapa sudah mengambil peluang untuk bercuti bersama anak-anak berikutan kebenaran rentas negeri yang diberikan sebelum ini. Ada yang menaiki kapal terbang, ada ke pulau dan ada juga yang gemar camping bersama anak-anak sambil menikmati keindahan ciptaan Allah SWT.
Selain khemah, ada satu alatan camping yang boleh DIY sahaja dan yang paling penting, lebih menjimatkan wang. Haa nak tahu apa tu? Mari ikuti perkongsian Muhammad Al-Fathoni di Facebooknya.

Baca juga: Ibu Ini Kongsi 4 Alatan Camping Wajib Ada, Barulah Selesa & Syok!
DIY SIDE AWNING UNTUK  CAMPING, JIMAT DUIT!
Yang ini pula, side awning flysheet kereta. Nak beli retractable side awning tu mahal, jadi boleh diy dengan cara bajet ni. Saya dah cuba di tempat angin kencang, Alhamdulillah bertahan dengan jayanya.

– Pertamanya ialah lekatkan suction hook atas kereta. Pastikan beli suction hook yang berkualiti. Yang saya gunakan ni boleh menampung 3 kg. Paling penting, bersihkan permukaan dari sebarang habuk supaya suction hook tidak tercabut.

– Masukkan hujung flysheet pada suction hook. Adalah lebih efisien untuk gunakan flysheet yang ringan.

– Saya gunakan 3 suction hook, bergantung kepada saiz flysheet anda.

– Kemudian tambah dua batang pole di hujung yang sebelah lagi. Akhir sekali, tegangkan dengan tali.

– Pastikan panjang pole jangan terlalu singkat. Nanti terpaksa membongkok pulak berjalan bawah awning ni. Buat bagi tinggi terus pun takpe. Kalau kereta yang memang dah tinggi tak ada hal.

– Macam ni lah rupa dia.

– Yang ni dah test. Survive angin kencang 1 jam lebih.

Wah, lebih jimat ruang dan masa. Boleh cuba lepas ni kalau ke tempat luas.
Sumber: Facebook Muhammad Al-Fathoni


‘Saya Kutip 2 Buah Kerusi Meja Makan Yang Dibuang & DIY Jadi Sofa Ini’

“Saya jumpa 2 biji kerusi meja makan yang orang buang. Saya kutip dan jadikan sofa kayu ni. Cuma beli kain, spray clear dan span je…”
Menjelang Ramadhan ini, mesti dah ramai yang memikirkan idea dekorasi untuk rumah masing-masing. Kalau boleh, dah tentu nak cari idea yang paling bajet, tapi tetap cantik dan praktikal.

Di sini kami tampilkan idea DIY sofa kayu oleh Puan Mastura Mohd Yusoff dengan cara langkah demi langkah.
DIY Sofa Kayu Daripada 2 Buah Kerusi Meja Makan
Bahan-bahan

2 buah kerusi meja makan yang dah tak digunakan
4 keping span – tebal 8mm
kain perca
skru
kayu panjang
plywood
spray

Cara-cara
1. Potong

Mula-mula, potongkan bahagian depan tempat duduk kedua-dua kerusi meja makan seperti dalam gambar di bawah.

2. Cantum
Kemudian, cantumkan kedua-dua buah kerusi ini dengan meletakkan sebatang kayu dan dipakukan.

Saya tambahkan juga 3 batang lagi kayu melintang di bahagian tempat duduknya supaya lebih kukuh.

3. Sesuaikan Ketinggian Penyandar
Kalau penyandarnya agak tinggi, boleh rendahkan sedikit dengan memotongnya. Kalau tak potong pun tak apa, asalkan anda selesa dengan ketinggiannya.

Saya potongkan hampir separuh daripada ketinggian asal.

Kemudian, saya ubahsuai sedikit dengan menggunakan semula kayu yang diambil daripada kerusi yang sama ini juga. Saya ambil kayu dari bahagian yang bertanda X di bawah.

4. Pasang Papan
Untuk tempat duduknya, saya gunakan sekeping plywood tebal.

5. Pasang Span
Bila dah siap, kita bolehlah buatkan bahagian kusyennya.
Kalau nak senang, balutkan saja span yang telah dilapis-lapis dengan menggunakan kain perca. Bagi yang rajin, boleh buat lekuk-lekuk pada bahagian permukaannya. Skrukan saja. Kalau guna stapler pun lebih mudah.

Kemudian, tambahkan manik untuk menutup skru pada permukaan kusyen tadi.

6. Spray
Akhir sekali, spraykan ikut warna kesukaan anda. Kalau warna kerusi tadi masih elok, tak perlu spray pun tak apa. Cukuplah dengan mengemaskan setiap hujungnya supaya tak ada yang tajam.
Siap!
Beginilah hasilnya.

Jimat & Cantik
Jadi lepas ini janganlah buang kalau ada kerusi meja makan yang dah tak digunakan lagi. Boleh juga buat sofa kayu begini.
Memang unik dan pastinya akan menyerlahkan lagi ruang dalaman rumah. Ala-ala IKEA gitu!

*Idea DIY sofa kayu ini merupakan ilham Puan Mastura Mohd Yusoff yang pertama kalinya dikongsikan melalui Kelab Kaki DIY. Ia telah disunting dan diterbitkan semula dengan kebenaran.


DIY Spice Rack Untuk Dapur Tanpa Tebuk Dinding. Jimat Ruang, Mudah & Kemas Sangat!

“Mana pulaklah rempah kari ni. hari tu rasanya ada lagi. Satu hal nak kena beli kalau tak jumpa. Kalau ada rak yang dapat simpan semua rempah kat dapur ni kan senang.”
Suasana dapur yang kemas dan teratur semestinya menjadi idaman ramai wanita dan sesiapa saja yang rajin memasak. Rasa tenang dan teratur, barulah rasa semangat nak memasak dengan penuh kasih sayang!

Dalam perkongsian ini kami bawakan cara DIY spice organizer yang sangat praktikal dan comel hasil kerja tangan Puan Fara Amirullah bersama suaminya. Tak perlu modal tinggi, hanya barang-barang di kedai DIY / Daiso berjumlah sekitar RM80 saja!
Selain memudahkan kerja memasak, ia juga menjimatkan ruang. Yang paling best, cara pasangnya pun senang dan tak payah susah-susah nak tebuk dinding. Jadi, siapa yang duduk rumah sewa pun boleh buat juga sebab ia tak merosakkan dinding.

Jom ikuti perkongsian beliau selengkapnya di bawah ini.

DIY Spice Rack Untuk Dapur Tanpa Tebuk Dinding. Jimat Ruang, Mudah & Kemas Sangat
Hari tu saya dah janji nak kongsikan spice organizer di rumah saya. Rumah sewa saya ni memang dapurnya kecil saja. Kalau duduk 2-3 orang dekat situ memang akan berlaga punggung. Jadi untuk menjimatkan ruang, inilah salah satu caranya.
Angan-angan nak buat kabinet dapur tu memang ada, tapi sebab duduk rumah sewa ni tak payahlah kan. Baik simpan duit untuk buat di rumah sendiri nanti.
Lagipun, memandangkan dinding di dapur ni dah siap jubin, nak tebuk pun sayanglah. Jadi saya gunakan wall hook untuk spice organizer ni. Inshaa Allah lekat kuat sebab wall hook dari Daiso ni jenis hot melt adhesive. Caranya saya akan terangkan nanti.
Bahan-bahan
Semua item dibeli di Mr DIY dan Daiso je. Tak semua barang murah tu tak cantik ye.

Wall hook – RM5.57/pek. Saya beli 4 pek (Daiso)
Rak – RM9.50/setiap satu. Saya beli 4. (MrDIY)
Balang kosong – RM0.85/pc. Saya beli 24 pcs. (MrDIY)

Jumlah: RM80.70
Inilah wall hook dari Daiso tu. Ada yang 1 kg, 3kg, 4 kg dan 6kg. Saya ambil yang 6kg. 1 rak gunakan 2 wall hook ni. Jadi sebab ada 4 rak, saya kena beli 4 pek.

Yang ini pula rak dari Mr DIY. Saya guna 4 rak ni.

Mula-mula cadang nak beli balang ni dekat kedai Eco. Tapi nampak dekat Mr DIY harga RM0.85 je. Jauh lebih murah dan kualiti pun elok. 24 pcs baru RM20.40. Murahlah kan? Lagipun penutup jenis plastik ni bagus. Dulu saya pakai Ikea punya. Setiap minggu memang akan basuh sebab berhabuk dan minyak. Lama-lama penutup pun jadi berkarat, sebab tulah saya tukar jenis macam ni.

Cara-cara
Beginilah cara nak gunakan hot melt adhesive wall hook tu. Kena bakar sikit dekat gam yang sedia ada di belakang hook tu bagi cair sikit. Hati-hati ya sebab panas kalau kena tangan.

Bila dah cair nanti barulah tampal dan biarkan kejap dalam 2-3 jam baru boleh gantung rak tu. Kemudian bolehlah susunkan balang-balang yang dah diisikan dengan rempah atau bahan dapur yang biasa digunakan. Siap!
Wall hook ni nak pakai dekat bilik air pun boleh, tapi kena buat cara ni barulah dia lekat kuat.

Semoga Bermanfaat!
Mudah kan? Simple tapi sangat berguna. Dapat save space dan modal pun tak tinggi. Mana yang duduk rumah sewa dan ada dapur yang comel macam Puan Fara ni bolehlah cuba DIY spice rack organizer ni.

*Idea asal DIY spice rack organizer ini dikongsikan oleh Puan Fara Amirullah menerusi Facebook. Ia telah disunting dan diterbitkan semula dengan kebenaran. Untuk pertanyaan lanjut, boleh follow post asal beliau di SINI.


DIY Spray Serbaguna Yang Boleh Hapuskan Semut Di Rumah Dalam Sekelip Mata!

“Aduhai, baru kelmarin bersihkan rumah dari segala semut, lalat semua tu, hari ni ada balik? Macam mana nak bagi semut semua ni hilang?”
STRESSNYA RUMAH BANYAK SEMUT!
Stres kalau rumah banyak semut ni.. Pantang ada minuman manis/makanan tumpah, kompem berduyun datang. Ada anak kecik tau-tau la, ada je tumpah makanan die kat memana. Geram betul sebab sampai ke bekas susu anak pn semut hurung. Tu belum lagi part merayap atas badan dan menggigit masa si kecik ni tido.

http://www.eastcountycleaningservices.com/
Kebetulan rumah memang dekat gak dengan tempat buang sampah. Macam mana jaga pn, semut tetap gak masuk. Kekadang masuk dari rekahan-rekahan kecik kat dinding-dinding, kekadang ikut tingkap dapur, dari balkoni bagai. Ada yang kata tak boleh bunuh semut. Tapi pernah dengar ceramah ustaz, yang tak boleh tu kalau kita sengaja bunuh/gi bakar sarang semut yang takda kena mengena dengan kita. Tapi dibolehkan bunuh semut kalau sampai dah mengganggu manusia (masuk rumah, hurung makanan & menggigit). Camtu jugak kalau semut merosakkan tanam-tanaman sampai buah/hasilnya terjejas.

Biasanya kalau kat luar rumah, saya guna racun serangga je. Tapi jarang spray kat dalam rumah sebab ada anak kecik. Guna racun serangga organik untuk spray dalam rumah tapi semut tak mati lak. Spray serai wangi pun tak berkesan. Sebelum ni pernah guna beberapa petua halau semut, tapi semuanya mengecewakan. Huhu.. Yela, petua tu dah terang-terang nak halau je bukan membunuh semut. Memang lah semut tak ikut laluan tu, tapi die buat jalan baru pulak. Dahtu semut makin banyak. Ni fakta tentang semut yang korang patut tau supaya memudahkan korang membanteras semut.

APA YANG ANDA TAK TAHU MENGENAI SEMUT
http://www.bibliotika.com/
– Semut dapat detect saki-baki bau gula/manisan walaupun korang rasa korang dah lap sebersih-bersihnya
– Semut hasilkan bahan kimia masa berjalan supaya die boleh balik ke pangkal jalan aka sarang tanpa sesat
– Kalau korang perasan, semut ni selalu jer ade scout die sekor-2 ronda² kawasan carik punca makanan baru. Kalau tak kawal peringkat ni, laluan tu akan jadik jalan baru lak untuk semut hurung makanan.
– Kadang-kadang dalam 1 sarang semut, ada lebih dari 1 koloni semut. Kalau korang guna racun jenis serbuk (yang semut makan tu), jangan terkejut pulak kalau lepas 1 spesis xde, muncul pulak semut spesis lain. (pernah beberapa kali alami sendiri)
idnews.co.id
–  Ni info yang sangat penting.. Kalau korang xkawal semut kat rumah, populasi semut makin banyak. Bila dah banyak ratu-ratu muda, semut akan mula cari sarang baru. Lepas tu jenuh la korang nak spray serata rumah.
Sekarang untuk membanteras semut.. Kat dapur dan dalam rumah saya gunakan spray serbaguna homemade ni. Yang pasti, selamat digunakan kalau ada anak kecik sekalipun. Kawasan-kawasan yang anak tak boleh capai lak, saya guna racun jenis serbuk (untuk kawal populasi semut yang bersarang dalam rumah). Yang ni boleh beli kat kedai DIY. Alhamdulillah, boleh la lega untuk sebulan dua sebelum semut menyerang balik.
Spray Serbaguna (homemade)
¼ cawan cuka putih
1¼ cawan air paip
1-2 sudu makan sabun pencuci pinggan
Campurkan semua bahan, masuk dalam botol spray.
www.facebook.com/yatieimra
www.facebook.com/yatieimra
* Bancuhan ni sebenarnya tak ada sukatan yang tetap pun, TAPI kalau cuka terlebih, cat dinding/perabot anda mungkin akan rosak, kalau terlalu cair pulak tak berkesan & kalau terlebih sabun licin sangat bila dah kering.
* Yang saya buat ni 1 bahagian cuka : 5 bahagian air. Sabun dalam 25%-30% dari jumlah cuka.
* Kalau guna sabun mandi (syampu badan) lebih wangi tapi xberapa berkesan untuk tanggalkan kesan minyak.
¼ cawan cuka + 1¼ cawan air– www.facebook.com/yatieimra
Kegunaan SPRAY
1. Sebagai penghalau serangga. Larutan ni bukan je membunuh nyamuk & semut. Tapi cuka tu hilangkan bahan kimia yang dihasilkan semut tadi. (semut akan buat jalan lain, tapi kena spray dengan kerap).
2. Membersihkan sisa makanan tumpah. Cuka boleh hilangkan bau ‘manis’ gula, gabungan cuka & sabun pulak menanggalkan minyak. Kalau si kecik ni tumpahkan air manis, lepas bersihkan dengan air supaya tak lekit, saya guna spray ni je. Senang kerja
Laluan semut– www.facebook.com/yatieimra
3. Boleh juga dijadikan pencuci dapur lepas memasak tu. Dah tak payah beli mahal-mahal la lepas ni.
4. Bersihkan kulat/kulapuk pada dinding/perabot. Spray & lap je (boleh tambah cuka kalau kulat tebal sangat).
5. Spray secara konsisten untuk hapuskan rumput liar di halaman rumah (untuk kesan yang lebih cepat, tambah sukatan cuka ½ cawan lagi. Kalau pekat sangat bukan setakat rumput, tanaman pn boleh mati kalau terkena)
www.facebook.com/yatieimra
6. Boleh juga digunakan untuk mop lantai. Boleh cairkan lagi dengan tambah 5 lagi bahagian air. Boleh tambah pencuci lantai kalau nak wangi. Gandakan sukatan untuk kuantiti yang banyak & gunakan air panas untuk lebih efektif.
*Lega bila semut dah tak berkumpul di dalam rumah lagi kan?
Sumber: Yatie Eimra


DIY Sticker Nama Buku Sekolah Anak Dengan Kos RM1.40 Je, Tak Payah Tulis!

Pejam celik cuti sekolah untuk sesi 2019 pun hampir melabuhkan tirai tidak lama lagi. Maka persiapan membeli barang kelengkapan untuk buka sekolah semakin giat dijalankan oleh ibu bapa. Salah satu persiapan yang semua ibu bapa akan buat adalah menulis nama anak-anak di atas buku baru sekolah. Jadi, untuk memudahkan ibu bapa menyiapkan menulis nama anak-anak atas buku, anda boleh cuba cara print label atau sticker yang hanya boleh DIY dengan kos RM 1.40 sahaja!
(DIY) Print Label/Sticker – Kos Hanya RM1.40
Step 1 – Beli Self-Adhesive (19mm x 50mm) (Kod: 1012).. Harga di Mydin RM1.40

Step 2 – Download template di:

Teacher – https://drive.google.com/open…

Ejen Ali – https://drive.google.com/open…
Frozen Elsa – https://drive.google.com/open…

Frozen Anna – 4 Lines – https://drive.google.com/open…
Little Pony – https://drive.google.com/open…
Spiderman – https://drive.google.com/open…
Hello Kitty – https://drive.google.com/open…
Step 3

– Edit nama guna Find and Replace (Tekan Ctrl+H).
– Tekan Ctrl+H
– Isi nama “HASLINA AZIZ” di ruangan “Find what” dan nama anak tuan/puan di ruangan “Replace with”.
– Klik “Replace All”
– Ulang step sama untuk replace nama kelas dan sekolah.
Step 4- Untuk tukar gambar lain.

-Save gambar yang diinginkan.
– Highlight semua gambar asal, double click dan klik “Change picture”.
– Pilih gambar baru yang ingin ditukar dan tekan “Insert”

Step 5 – Print, siap.

*Boleh print untuk buku sekolah anak-anak.
Sumber : Lyne Aziz


Bajet ‘Hangus’ Tak Sampai RM150, Lelaki Ini Berjaya DIY Table Bar Dapur Untuk Isteri

Ruang dapur yang luas dan selesa menjadi impian sesiapa sahaja khususnya buat si isteri. Bukan sekadar mendekorasi ruangan dapur yang semata-mata digunakan untuk memasak, malah ruangan ‘lepak’ menggunakan table bar di sekitar kawasan dapur juga perlu dititikberatkan. Mana tidaknya, ruangan ini akan menjadi penyeri dapur dan boleh juga digunakan sebagai meja sarapan pagi tanpa perlu menggunakan meja makan utama.
Jadi, suami ini berkongsikan cara DIY table bar dengan menelan kos tak sampai RM 150.00! Memang hasilnya menjadi dan nampak simple.

DIY KAUNTER TABLE BAR KOS BAJET
Percaya tak kome kos kaunter table bar maktam ni kos tak sampai pun 150.00? Meh maktam share. Sebenarnya maktam dah lama teringin nak buat bar table ni kat rumah singgah maktam ni.. duk riki hat ikea ok gak.. tapi ikea jauh lepastu maktam takde transport pula nak bawak top dia hat beso2 tu..kiki
So maktam buat la sendiri..berbekalkan imaginasi maktam dan paktam realisasikan..Biasalah isteri sentiasa jadi mandor.

1.Papan playwood 12mm 2×4 = 17.50

2.2 batang kayu inci 2×1 panjang 6 kaki= 5.00

3.5 shelves compactment = 59.90 tesco

4.Kaki sofa = 2.50/ beli 4 = 10.00

5.Wallpaper marble jenis pvc = 6.60 semeter

6.Sesiku L = 2.00
7.Cat kayu =36 .00
8.Total = 137.00 sahaja..

Siap dah.. jadila.. nanti kita cari stool ye.

Cantik dan simple!
Sumber: Atam Ayue


DIY Tabung Spongebob Yang Comel Untuk Pupuk Minat Anak Menabung Dari Kecil!

“Macam mana aku nak buat bagi anak minat menabung? Okay, apa kata cuba buat tabung yang comel-comel mesti tertarik!”
Mendidik anak untuk mempunyai minat menabung dari kecil adalah penting supaya mereka membesar menjadi anak yang pandai menguruskan kewangan. Namun, untuk menarik minat mereka supaya suka menabung adalah dengan menyedikan reka bentuk tabung yang dapat menarik perhatian mereka supaya mahu menyimpan duit. Jom kita DIY tabung spongebob yang comel ini!

DIY Tabung Spongebob
Ni tabung ke-2 saya buatkan untuk si kecik ni. Tabung minion dia dulu dah penuh dan berat. Anak pulak suka main dan bawak merata-rata jer tabung dia, tu yang kena buat tabung baru. Saya memang sengaja buat tabung dengan kartun yang anak suka sebab nak latih anak menabung. Lagi 1, saya suka buat banyak lubang syiling dengan pelbagai posisi (melintang —, tegak |, sendeng kanan / dan kiri \) sebab nak rangsang anak gerak/pusingkan pergelangan tangan (masa masuk duit). Masa 1st time buatkan tabung dulu, anak tak boleh masukkan duit dalam lubang posisi sendeng. Tapi sebab kerap simpan duit dalam tabung dia, alhamdulillah anak dah takde masalah nak masukkan syiling dalam semua posisi.
Kalau dulu saya buatkan tabung dengan part yang boleh cabut & tampal semula. Kali ni cuma buatkan tangan je yang boleh pusing.

STEP 1

1st buat template dari kertas A4 atau print jela kalau malas nak lukis. Step ni penting untuk tentukan saiz gambar & supaya korang tak bazirkan kertas foam bila tersalah lukis.
STEP 2

Lepas ambil ukuran badan, seluar & baju dari template tadi, lukis atas kertas form pulak. Potong je part kecik² macam hidung, pipi, tie dsbnya dari template tadi, lepas tu lukis bentuknya atas kertas form. Untuk mata saya guna penutup botol & anak mata saya guna roll benang je haa.
STEP 3

Tampal semua part & lukis bahagian mulut. Gigi tu potong biar panjang sikit pun takpe.
STEP 4

Sebab kita akan trim bentuk gigi bergantung pada bentuk mulut yang korang lukis
STEP 5

Guna 2 bendable straw untuk buat tangan kanan & kiri. Potong 4 & bengkokkan untuk bahagian bahu & potong 2 dihujung satu lagi untuk masukkan tapak tangan. Guna double sided tape supaya tak mudah tercabut.
STEP 6

Buat 2 lubang pada badan untuk masukkan straw.
STEP 7

Gunakan selotape dibahagian belakang straw & tampal double sided tape di bahagian belakang form. Pastikan anda dah siap lukis gambar sebelum tampal kat botol ye.
*Sebelum ni ada yang tanya cara saya buat lubang pada botol. Saya buat tanda dengan marker, potong dengan cutter, cairkan sikit bahagian tajam dengan pisau yang dipanaskan. Nak guna hujung pemegang garfu pun boleh je..
Langkah ni penting supaya bahagian dipotong tak tajam & selamat untuk anak main. Saya suka tampalkan selotape gak pada bahagian lubang syiling ni sebagai double secure. Selotape bahagian dalam tu, mane part jari tak sampai, boleh tekan dengan berus lukisan/lidi je.

SIAP!

Comel kan? Jom cuba!
Sumber : Yatie Eimra


DIY Taman Permainan Mini Untuk Anak, Tak Perlu Ke Taman Permainan Dah!

Sudah tidak dapat disangkal lagi, permainan dan kanak-kanak pasti tidak dapat dipisahkan. Ada sahaja idea baharu mereka untuk mengembirakan diri. Selain bermain di taman permainan, apa kata ibu bapa wujudkan sendiri taman permainan di rumah buat anak-anak.
Sudah tentu lebih selamat kerana tidak terdedah kepada orang luar di kala wabak Covid-19 yang kian meningkat ini. Kalau ada mini taman permainan di rumah sudah pasti anak-anak tidak akan kebosanan lagi.

Baca juga: Pakar Kongsi Aktiviti & Mainan Sensori Bagus Untuk Anak Usia 0-12 Bulan
TAMAN PERMAINAN MINI DI RUMAH UNTUK ANAK-ANAK
Korang dah pening kepala nak pujuk anak² utk duduk dirumah? mesti hampir setiap hari anak² ajak pegi taman, ajak keluar nak berjalan mcm dulu².. dah lama jugak tak pergi bercuti kan..

Lepas ada mini playground mcm ni di depan rumah, sure anak² korang tak kan merengek lagi.. Mesti mereka seronok☺ Dapat jugak mereka beraktiviti di waktu petang..

– Gambar sebelum dekorasi bermula.  Tepi rumah yang ada tembok dan ada tiles.

– Gambar selepas dekorasi.  cantikkan? Anak-anak  gembira bila dapat playground macam ni.
– Air tak bertakung sebab bawah rumput ada saluran untuk air mengalir. Air hujan terus ke bawah dan tak bertakung atas rumput.
Boleh klik link shopee kat bawah untuk idea deko mini playground mcm ni

Rumput tiruan 40mm extra uv protection (bahagian lantai) : https://shp.ee/wcnrp4y
Rumput tiruan 10mm double uv protection (bahagian dinding) : https://shp.ee/wcnrp4y
X bond silicone : https://shp.ee/j9aw488
Kedai playground 1 : https://shp.ee/aaseutg
Kedai playground 2 : https://shp.ee/yspm6py

PROSES PEMASANGAN
– Proses pasang rumput hiasan di bahagian lantai menggunakan Silicone x bond dan juga paku.

– Proses pasang rumput hiasan di dinding juga menggunakan Silicone x bond dan juga paku..

– Cuba perhatikan. Tebalkan rumputnya. Kalau anak-anak jatuh pun, insyaAllah tak sakit. Nak buat playground kena pastikan anak-anak kita selamat tau.

Jadi la playground comel utk anak-anak bermain musim pkp ni. saya share link kedai rumput tiruan dan playground kids di setiap gambar utk korang ushaa. Kot-kot korang plan nk buat mini playground mcm ni jgk, mudah la nak cari brg nanti.. Anak-anak gembira, ibu ayah pun bahagia.. Semoga bermanfaat.
Sumber: Amirah Mohd Via Racun Shopee Check


DIY Tandas Lama Jadi Cantik Macam Baru Dengan Bajet RM220. Cepat & Mudah Je!

Selalu kalau kita sebut tentang hiasan dalaman mesti terfikir ruang tamu, ruang makan, bilik atau dapur.
Tapi tak lengkap rasanya kalau bilik air kita terbiar begitu saja kan?

Jadi dalam artikel ini, kami akan kongsikan idea DIY tandas menarik yang ditunjukkan oleh Ahmad Khairudin.
DIY tandas yang mudah dan semua orang boleh buat sendiri di rumah. Modal yang diperlukan pun tidaklah tinggi tapi hasilnya tetap mengagumkan!

Jom kita baca perkongsian beliau selengkapnya di bawah ini.

Cara DIY Tandas Lama Jadi Cantik Macam Baru
Ni nak kongsi idea bagi sesiapa yang tengah fikir cara cantikkan tandas lama dengan bajet yang tak membebankan.
Atau mungkin ada toilet rumah ibu ayah dekat kampung yang nak bagi cantik dan kemas sikit.
Macam kes saya, sebab ada penyewa nak masuk awal dan saya cuma ada waktu 5 hari saja untuk kemas dan cantikkan rumah. Kalau nak tukar tiles memang tak sempat dan leceh. jadi saya DIY tandas ni supaya bakal penyewa lebih selesa.
[Baca juga : Idea Deko Bilik Tidur Tema Hitam & Gold Yang Sangat ‘Wow!’ Pasangan Ini Kongsikan Langkahnya]
Insha Allah kita mudahkan urusan orang, urusan kita pun akan dipermudahkan nanti.
Waktu diperlukan untuk DIY tandas ni hanya 2-3 hari saja sebab sangat cepat dan senang je untuk buat sendiri di rumah masing-masing.
Di sini saya senaraikan kos yang terlibat serta bahan-bahan yang diperlukan:
Bahan-bahan

HYCOTE: X 2TIN
EA4FINISH WHITE : X1 TIN
EA4 FINISH DARK GREY :X2 TIN
SIMEN PUTIH 2 KG: RM5.60
(BERUS CAT/ THINNER / alas cat memang dah sedia ada)

Keseluruhan bajet RM 440.60 sahaja.
Tapi ini untuk 2 tandas ya. Maksudnya 1 tandas dalam RM220 saja.
Gambar Sebelum
Sebelum saya tunjukkan caranya, ini saya kongsikan gambar kedua-dua tandas asal sebelum di upgrade.
TANDAS 1
TANDAS 2
Sedih kan tengok tandas ni?
Ok, jom tengok cara saya DIY tandas ni dan transform jadi lebih cantik dengan mudah, cepat dan jimat!
[Baca juga : DIY Kabinet Dapur Paling Simple & Jimat Guna Meja Banquet. Kos Dalam RM400 Je, Tetap Cantik!]
Cara-cara
1. Sapu Simen Putih
Ini simen putih. Saya beli harganya RM5.60 untuk 2 kg
Tujuannya ialah untuk tutup semua lubang dan defect pada tiles sebelum mengecat.

Jadi mula-mula kita isi semua defect dengan simen putih ni. Cara nak buat tu cuma pakai glove dan guna tangan je senang. Cepat pun cepat. 45 minit dah siap untuk kedua-dua tandas.

Seeloknya bilik air kena kering sebelum cat. Tapi masa bubuh simen putih ni tak apa lagi sebab kawasan lembap akan menyerap simen yang ditabur dan jadi kering.
So, macam ni rupanya bila dah siap sapu dengan simen.

2. Sapu HYCOTE
Langkah seterusnya kita HYCOTE semua sekali.
Tujuan HYCOTE ni untuk bagi cat melekat dekat tiles dan cepat kering. Kalau tak pakai ni, cat akan senang menggelupas bila kena air.
Jangan lupa bungkus tandas dan sinki dulu kalau tak comot nanti.

Saya pakai 1 liter je. Cukup-cukup satu liter untuk satu tandas.
TIPS : Masa beli HYCOTE akan dapat hardener sekali untuk dicampur dua-dua ni sebelum mengecat. Hardener ni senang kata macam gamlah, supaya cat melekat dekat tiles. Jadi pastikan dalam 45 minit – 1 ajam kena habiskan semua cat. Kalau rasa nak pakai sikit-sikit, jangan bancuh banyak-banyak terus ya.

3. Cat Guna EA4 FINISH
Seterusnya kita bolehlah cat pakai EA4 FINISH.
EA4 FINISH ni lah cat khas untuk TILES + HIGH PERFORMANCE. Jadi ia sesuai untuk tempat yang selalu kena air. Ada jual dalam banyak warna boleh pilih ikut suka.

Kalau nak lagi power, guna EA9 FINISH. Tu biasa orang buat kolam takungan. Memang tak tembus langsung air.
Masa beli ni dia akan bagi hardener dia, macam gam. Kita campurkan ikut nisbah 1:1.
Sikit lagi dah nak siap ni.

Hasilnya…
TADAA… Dah siap dah kedua-dua tandas.

Nampak lantai tu memang berkilat kan, tapi jangan risau sebab tak licin dan sangat selesa untuk dipijak.
Lantai pun tak rasa bergetah. Masa pijak tu rasa macam pijak mozek atau tiles juga.

Haa… Mudah je kan nak upgrade tandas dekat rumah?
Lepas ni bolehlah cuba DIY tandas masing-masing. Insha Allah puas hati.
Selamat ber-DIY!
*Cara DIY tandas ini dikongsikan oleh Ahmad Khairudin menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan dan perbincangan lanjut, rujuk posting asal beliau di SINI.


DIY Tempat Gantung Kuali Bawah Sinki Yang Boleh Slide. Bajet RM20 Je, Hasilnya Kemas & Praktikal

“Sakit mata pulak tengok kuali ni terbiar atas dapur je. Nak simpan dalam kabinet tu rasa payah pulak nak susun. Nanti nak guna balik dah leceh nak selongkar balik.”
Biasalah dilema mak-mak dekat dapur, puas fikir macam mana cara nak simpan kuali, periuk belanga semua.

Makin hari makin banyak koleksi, tapi semuanya berguna kan?
Kebanyakan kuali dan periuk ni pula saiznya besar-besar. Sakit mata jugalah kalau dibiarkan bertelangkup atas dapur je.

Tapi kalau disimpan dalam kabinet, susah pula nak ambil sebab kadang-kadang disusun bertingkat-tingkat.

Jadi, apa kata kita cuba DIY tempat gantung kuali oleh Reezal Jelita ni. Yang bestnya, dia boleh slide keluar masuk supaya kita senang nak ambil nanti.
Memang praktikal, bajet pun mampu milik sebab modal lebih kurang RM20 je semuanya.
Jom tengok perkongsian lengkap beliau di bawah ni.
DIY Tempat Gantung Kuali Bawah Sinki Yang Boleh Slide. Bajet RM20 Je
Saya nak share sikit DIY tempat gantung kuali bawah kabinet sinki. Modal dalam RM20 saja…
Ini gambar yang diambil sebelum kejadian

Untuk buat ni mudah je, saya senaraikan bahan yang diperlukan di bawah ni.
Bahan-bahan

Drawer slide – boleh beli kat Shoppee sepasang dalam RM10
Kayu –  boleh pakai apa-apa kayu yang sesuai
Hook screw (cangkuk) – Boleh beli kat Shoppee atau mana-mana kedai hardware

Gambar barang-barang macam di bawah ni:

Ni drawer slider dan kayu.
(*Contoh drawer slider yang ada jual kat Shoppee macam gambar bawah ni.)

Cara-cara
Ok, untuk buatnya pun simple.
1. Skrukan Kayu + Drawer Slider
Mula-mula skrukan 2 bahagian ni.

2. Skrukan Kayu + Cangkuk
Untuk satu lagi bahagian kayu tu kita skrukan cangkuk / hook screw tu.

3. Skrukan Di Bawah Sinki
OK lepas tu boleh skrukan dulu 1 bahagian ni.
Slider tu boleh cabut dulu 1 bahagian.

4. Pasangkan Slider
Akhir sekali pasangkan balik slider tu.
Inilah hasilnya selepas kejadian.

Kita boleh tarik keluar macam ni. Senang nak ambil dan simpan.
Boleh maksimakan ruang yang ada, kan?

Lebih Kemas, Praktikal & Sangat Berbaloi!
Mesti mak-mak suka kalau dapat DIY tempat gantung kuali macam ni kan?
Nampaklah tersusun sikit, senang nak capai bila-bila nak guna. Bajet pun tak besar, insha Allah semua boleh cuba DIY tempat gantung kuali yang mudah ni.
Yang penting, nampak kemas dan praktikal.
Barulah rasa semangat dan rajin nak memasak lepas ni. Ye tak?
Jom DIY!
*Cara DIY tempat gantung kuali ini dikongsikan oleh Reezal Jelita menerusi Facebook. Ia telah disunting dan diterbitkan semula dengan kebenaran. Sebarang pertanyaan boleh rujuk post asal beliau di SINI.


DIY Tempat Simpan Ubat-Ubatan Di Rumah, Nampak Kemas & Tak Susah Nak Cari!

Ramai antara kita yang memandang remeh soal penyimpanan ubat-ubatan di rumah. Kadangkala bila sakit tercari-cari ubat mulalah tak jumpa. Dan untuk yang ada anak kecil penyimpanan ubat di tempat yang betul adalah sangat penting. Sementara tengah PKPB ni bolehlah ambil masa buat pengurusan ubat-ubatan di rumah ye. Berikut tips dan cara penyimpanan ubat secara terperinci yang boleh dirujuk atau dicuba.
TIPS PENGURUSAN UBAT-UBATAN DI RUMAH
Ramai keliru nak simpan ubat kat mana dan ramai yang simpan dalam peti ais sahaja. Jadi saya kongsi tutorial penyimpanan ubat ni dulu.

Simpan dalam bekas mengikut kategori
Saya bahagikan kepada 9 bekas :
– Oral care

– Eye care

– Ear
– Nose and throat
– Muscle pain
– Wound treatment
– Skin
– Syringe and dosage cup
– Indigestion
Selain tu ada tiga bekas lagi :
– Supplement
– Medical kit anak
– Prescription
1. KHASKAN SATU RUANG DALAM KABINET ATAU LACI KHAS UNTUK PENYIMPANAN UBAT

Khaskan satu ruangan dalam kabinet untuk simpan ubat
– Pastikan kedudukan tinggi dari capaian anak-anak. Tapi mudah diakses oleh orang dewasa (jangan simpan laci bawah katil)
– Pastikan ruang yang dipilih cukup tinggi. Tak mudah dicapai oleh anak-anak.
– Pastikan ruang yang dipilih jauh dari kawasan lembap (bilik air), tidak terlalu terdedah kepada cahaya matahari. Atau tidak terlalu dekat dengan dapur masak (ubat-ubat sensitif kepada tiga perkara ni: cahaya, haba dan kelembapan)
2. GUNA BEKAS LUTSINAR

Supaya nampak isi dalam dia tu dan asingkan ubat ikut kategori sakit. Nanti kalau sakit perut ke apa takdala susah cari ubat kat mana-mana kotak. Just bukak satu kotak je yang dah dilabelkan.
3. KELUARKAN UBAT DARI KOTAK YANG BESAR

Supaya mudah disimpan dan jimat ruang.
– Sebelum buang kotak ubat, pastikan maklumat penting ada juga tertulis pada ubat. Kalau dalam kotak ada brochure yang penting, boleh simpan dalam fail medical. Boleh rujuk bila-bila.
– Gunakan ruangan pintu sebaiknya untuk maksimum storage.
4. LABELKAN SETIAP BEKAS. WAJIB LABEL

Labelkan setiap bekas. Boleh guna mesin label maker, atau masking tape pun boleh juga
5. UNTUK UBAT BERBENTUK PIL BOLEH SIMPAN DALAM KOTAK UBATAN

– Ubat pil simpan dalam pill box. Jangan sesekali keluarkan dari packaging dia. Potong kecil-kecil papan ubat dan masukkan dalam pill box
– Untuk ubat yang sekali makan 2 biji (contoh panadol) boleh dipotong dua-dua
– Untuk ubat yang lambat habis (contoh ponstan, ubat tahan sakit, jarang makan), tulis tarikh expired kat setiap pill (selalu kat papan pill tu ada tulis expired date)
P/s: Hanya ubat tertertu sahaja boleh disimpan dalam peti ais. Contoh: ubat diarah bancuh sendiri i.e ubat antibiotik, insulin. Ubat berbentul sirap yang sudah sedia dibancuh jangan disimpan dalam peti ais ya. Contohnya ubat batuk atau ubat demam anak. Hanya menyebabkan ubat cepat rosak.
Kalau ada anak kecil, wajib ada medical kit utk anak yang boleh dibawa ke mana-mana.
Sumber: Hani Mynis


Jangan Buang Tin Susu Kosong, Boleh DIY Jadi Bangku Comel Ini. Mudahnya!

“Banyak betul tin susu si kecik sorang ni. Nak pergi pusat kitar semula tak tahu kat mana. Nak simpan pun dah tak ada ruang. Apa nak buat ya dengan tin-tin ni?”
Bagi ibu-ibu yang biasa membeli tin susu, mesti ada banyak ‘collection’ tin-tin susu yang dah kosong begini. Kalau disimpan, memang makan ruang. Tapi kalau nak dibuang begitu saja, rasa sayang pun ada. Jadi, apa kata kita hasilkan sesuatu daripadanya.

Dalam perkongsian ini, Puan Ain Idris akan menunjukkan cara-cara membuat bangku serbaguna yang cukup comel dan cantik. Menggunakan hanya beberapa bahan dan sedikit langkah ringkas, anda pasti akan dapat menghasilkannya dengan mudah!
Cara DIY Tin Susu Kepada Bangku Comel
Mari kita ikuti cara membuat bangku selengkapnya dalam tutorial di bawah ini.

Berikut adalah bahan-bahan yang anda perlukan:

Bahan-bahan

Tin susu
Kain ikut citarasa (saya pakai kain guni sebab kain itu saja yang ada)
Gam panas (glue gun)
Gunting
Tape
Span

Cara-cara
1. Lekatkan Tin Susu
Mula-mula, lekatkan beberapa buah tin susu menjadi bentuk yang anda inginkan.
Saya gunakan 7 buah tin susu menjadi bentuk bunga seperti dalam gambar ini.

2. Balut Dengan Kain
Seterusnya, gunakan kain guni tadi untuk membalut keseluruhan permukaannya dan dikemaskan dengan glue gun.
Kalau nak lebih selesa, tambahkan sedikit span pada tempat duduknya. Tapi sebab saya tak ada span, saya balut saja begini. Nanti-nanti pun boleh tambahkan span duduk atau bantal kusyen di atasnya.

3. Kemaskan
Kemaskan kain pada setiap hujung, terutamanya pada bahagian akhir kain.

4. Siap!
Beginilah hasilnya apabila setiap bahagian dah dikemaskan.

Wah, Memang Mudah & Cantik!
Sekarang, dah boleh letak di ruang tamu atau mana-mana ruang kesukaan anda. Memang mudah, tapi hasilnya tetap menarik dan ekslusif.
Anda boleh tambahkan sentuhan peribadi dengan menggunakan warna kain dan corak yang anda gemari. Gunakan sebagai bangku anak-anak pun sesuai kerana ianya kecil dan ringan.

Cantik bukan? Jadi, lepas ini jangan buang tin-tin susu yang ada di rumah. Rugi tak buat bangku comel ini. Bukannya susah pun. Memang jimat, praktikal, dan sesuai untuk kegunaan seisi keluarga.
Selamat mencuba!

*Cara DIY bangku comel ini diilhamkan oleh Puan Ain Idris menerusi perkongsian beliau di Kelab Kaki DIY. Untuk sebarang pertanyaan dan perkongsian lanjut, boleh ikuti post asal beliau di SINI.


DIY Tisu Basah Untuk Bayi Hanya Guna 6 Bahan, Senang & Jimat Poket!

Penggunaan tisu basah dalam kalangan ibu bapa sudah menjadi perkara wajib. Bukan sahaja digunakan sebagai pencuci sementara untuk anak kecil, malah tisu basah juga boleh digunakan untuk membersih atau lap peralatan dalam rumah. Tetapi, tahukah anda bahawa sebenarnya anda boleh DIY sahaja tisu basah baby supaya dapat kurangkan kos pembelian anda.
Senang sahaja rupanya!

BAHAN-BAHAN YANG DIPERLUKAN UNTUK DIY TISU BASAH BABY

-1 gulung tisu dapur

– Bekas untuk letakkan tisu basah

-1 sudu besar minyak kelapa untuk merawat ruam
– 2 cawan air yang sudah dimasak, supaya tisu tak berkulat

-2 sudu besar cecair mandian bayi
-1 sudu besar minyak bayi
CARA-CARA
1.    Potong tisu jadi dapur jadi dua bahagian menggunakan pisau tajam supaya dapat potongan yang kemas.

2. Panaskan air dan masukkan minyak kelapa. Kacau sehingga sebati dan masukkan cecair mandian bayi dan juga minyak bayi. Kacau sehingga sebati.

3. Masukkan tisu yang dipotong tadi ke dalam bekas kemudian tuang cecair air ke atas tisu. Pastikan tisu basah secara rata.

4. Tutup bekas dan biarkan seketika.

5. Buka bekas mengandungi tisu basah kemudian keluarkan kertas keras di bahagian tengah tisu. Dah siap boleh digunakan!

VIDEO PENUH

Sumber : Do It On A Dime


Lebih 58k Perkongsian FB, Anda Kena Cuba DIY Troli Barang Ala IKEA Yang Lebih Jimat!

Kelengkapan rumah yang lengkap adalah penting supaya rumah akan kelihatan lebih teratur dan kemas. Oleh itu, penggunaan rak dan troli dengan rekaan dan saiz yang betul sebenarnya dapat membantu kawasan dalam rumah anda nampak lebih luas dan tersusun. Pernah tak anda berkunjug ke IKEA dan mendapati troli barang yang dijual di sana adalah sangat berguna? Oleh itu, bagi anda yang tinggal di kawasan yang jauh dari IKEA, dah boleh buat persis troli tersebut dengan sendiri. Jom kita cuba!
DIY TROLI BARANG MACAM TROLI DI IKEA
1.BAKUL

Untuk troli ni kita guna 3 pcs bakul, sebab kita nak buat 3 tingkat. Saiz bakul pulak ikut citarasa korang la.Tapi kalau guna bakul lain nanti ukuran paip pvc tu pun lain la ye..bakul korang boleh cari kat kedai eco, sebab murah (wah promot kedai eco nampk).Tapi yang kaler putih ni memang rare la nak jumpa. Tak tau la kat tempat korang banyak ke tak.
2. Roda

Ok yang ni penting..roda. Pun dari kedai eco.(promot lg) beli 1 bungkus dapat 2 pcs roda. Tapi pastikan tapak kat roda tu jenis yang 4 segi tau. Nanti nak ikat bolt sebab takut salah beli, kat eco ada banyak jenis roda.

3. Cable tie

Cable tie guna nak ikat bakul tu nanti. Beli 1 bungkus pakai tak habis pun. Tapi pastikan beli yang besar. Baru la kuat nak ikat bakul tu. Ni pun dari kdai eco..kedai hardware pun ada tapi saja la nak pelaku kedai eco.
4. Skru

Yang ni aku guna saiz ni..boleh nampk kot noo dalam gambar tu berapa saiz dia. Guna untuk ikat roda tu nanti.
5. Paip pvc

Paip pvc ni ambil yang tebal tau..sebab ada jugak yang nipis takut tak kuat. Yang ini beli dekat kedai hardware..tapi kalau nak jimat, korang boleh cari kat longgok tong sampah. Kadang-kadang orang dok buang ja bekas saki baki yang dah potong.
6. Gam khas utk paip pvc

7. Joint

Nah gambar close up saiz joint yang aku guna. 15mm tau saiz dia. Banyak mana aku guna? Korang tengok kat gambar seterusnya ok.
8. Ukuran barang

Ni dia, ukuran dia. Kalau korang nak tinggikan lagi troli tu korang ejas la sendiri saiz dia..
9. Ok..masuk cara-cara nak buat dah.

Step 1
-4pcs L joint
-4pcs T joint
-2pcs paip 2cm
-2pcs paip 36cm
-4pcs paip 9cm
Sambung dan gam ikut mcm dalam gambr tu ya.
10. Step 2 nak buat tiang

-4pcs paip 7cm(utk kaki bawah sekali tu)
-8pcs paip 23cm
-12pcs T joint
-12pcs paip 2cm(utk sambung bahagianT joint tu)dekat arrow kuning tu.
-4pcs L joint.
11. Ok step 3 korang cantumkan tapak dengan tiang.

Jangan lupa gamkan tau. Baru tak tercabut.
12. Step 4 tebuk lubang

Tengok gambar tu, faham kot noo..lubang untuk ikat roda dan ikat bakul.
13. Step 5 guna bolt dan nut ikat roda tu

P/s. Klau korang nak cat apa-apa kaler pastikan sebelum pasang roda tu ya.
14. Step 6 pasang bakul dan ikat dengan cable tie

Gambar close up ikat bakul tu tak ambik. Ikat la lagu mana pun janji lekat bakul tu. Laki aku pun guna otak ja cara nak ikat pun. Hangpa pun pandai-pandai la noo.
15. Siap!

*Senang! Boleh letak macam-macam barang.
Sumber : Maria Ariana


DIY Troli Pelbagai Guna Lengkap Dengan Roda, Sesuai Nak Letak Barang Dapur!

Dah tak tahu nak buat apa duduk di rumah? Haa! Bolehlah kita cuba tingkatkan daya kreativiti dengan melakukan aktiviti diy troli bakul ni. Buat satu dan letakkan di dapur untuk simpan bahan-bahan masakan. Barang semua boleh dapatkan di kedai eco dan kos untuk troli ni lebih kurang Rm15 sahaja tau. Nak buat lebih dan bagi pada kenalan pun boleh!
DIY TROLI RODA UNTUK LETAK BARANG DAPUR

Troli ni sesuai letak kat dapur, letak kicap, sos, garam, gula, bawang pun boleh. Ok jom kita mula. Selamat mencuba.
1. Kita guna bakul jenis ni sebab saiz dia bersesuaian. Kalau beli 1pc bakul cuma dapat 2 batang tiang sahaja. Jadi untuk projek kali ni kita buat 4 tingkat, kalau ikutkan kena beli 6pcs bakul ni. Tapi kita beli 4pcs bakul je. Jadi tiang nanti pasti tak cukup. So kita diy kan dia dan caranya boleh tengok gambar seterusnya nanti.

2. Kita beli 4pcs sbb nk buat 4 tingkat. Tiang cuma dapat 8pcs sahaja.

3. Kita guna paip pvc untuk buat tiang yang tak cukup tu. Dan kita buat tapak untuk roda sekali.

4. Paip pvc tu kita guna yang 15mm class D. Sebab paip ni nipis senang nak buat tiang nanti.

5. Roda 4pcs, beli kedai eco. Kalau tak nak letak roda pun okay.

6. Ok kita start. Step 1, guna elbow joint 4pcs sambung kan dgn paip yg 6 inci dan 14 inci .

7. Step 2. Tebuk lubang untuk ikat roda nanti.

8. Step 3. Pasang roda. Kita guna bolt m6.

9. Step 4. Letak bakul yg pertama dan ikat dgn cable tie kiri dan kanan bakul.

10. Step 5. Letak tiang yang di beri sekali masa beli bakul ni.

11. Step 6. Letak bakul ke-2, untuk tingkat yang kedua.

12. Step 7. Ok yg ini kita guna paip pvc untuk tiang bakul yg ke-3.korang boleh potong ikut tinggi mana korg nak. Kita buat tinggi sikit untuk tingkat ni sebab nanti boleh letak botol-botol kicap atau sos.

13. Ni untuk letak bakul tingkat ke-3. Selepas pasang tiang pvc tadi. Problem kat sini ialah lubang paip tu kecil. So korg kena asah sikit kaki kat bakul tu. Tengok gambar seterusnya.

14. Kita asah yg timbul-timbul tu. Tapi kalau malas nak asah, boleh panaskan sikit paip pvc tu. Lepastu masuk kat kaki bakul tu.

15. Step 8. Letak bakul ke-3 dan letak tiang utk bakul ke-4 nanti.

16. Step 9. Letak bakul ke-4 terakhir

17. Step 10. Letak penutup atas benda ni dapat masa beli bakul tu.

18. Ok siap. Warna dia dengan paip pvc tu lebih kurang sama. Jadi tak payah susah susah nak cat.

Selamat mencuba!
Sumber: Maria Ariana


DIY Tukar Kepala Paip Sendiri, Puas Hati & Lebih Jimat Bajet!

Bila kepala paip dapur patah, rumit juga jadinya. Air meleleh dalam sinki. Biasalah peralatan di dalam rumah jika sudah lama digunakan pasti akan menimbulkan masalah. Lebih-lebih lagi kalau banyak tangan yang menggunakannya.
Sebelum nak panggil tukang baiki, cuba tukar sendiri kepala paip. Tak lah susah mana, jika ikut langkah demi langkah yang dikongsikan oleh Ridwan Safar. Malah lebih puas hati bila baiki sendiri dan lebih jimat bajet.

Baca juga: 3 Aktiviti Kuatkan Sistem Imun Anak Sekaligus Menjadikan Usus Yang Sihat!

DIY TUKAR KEPALA PAIP SENDIRI

Kepala paip dah patah, jadi tidak boleh gerakan dan disentuh lagi.

Pertama sekali, tutup stopcock.

Longgarkan screw collar.

Boleh gunakan tools jika kepala paip terlalu ketat.

Jadi kepala paip boleh dicabut dengan mudah seperti gambar di atas.

Jika terlalu ketat boleh gunakan tools untuk buka paip air.

Keadaan paip dah dibuka. Jangan lupa untuk bersihkan lubang terlebih dahulu. Inginkan lagi bersih boleh gunakan berus gigi.

Beli paip siap-siap. Boleh pilih design yang diingini.

Longgarkan screw collar ini dan cabut dahulu leher pipe.

Balut pita teflon, ikut arah jam. Boleh balut dalam 20-30 pusingan.

Masukkan dan pusing gunakan tangan.

Lapik dengan kain atau tisu tebal dan ikat secukup rasa. Jangan memaksa, lebih baik muat-muat sahaja.

Bersih dan keringkan kawasan ini.

Lepas buka stopcock di paip utama, biarkan 5-10 minit dan periksa jika ada sebarang leaking.

Pasang semula leher kepala pipe ikat srew semula.

Dah siap! Kepala paip boleh digunakan tanpa ragu-ragu.
Semoga manfaat!
Sumber: Facebook Ridwan Safar


Berakhirnya Kempen ‘Do Good Deals – Beli Sambil Memberi’ Dengan Riang Gembira

11street (www.11street.my) dengan Duta Jenama Zizan Razak baru-baru ini menyambil kehadiran 63 kanak-kanak daripada Budimas Charitable Foundation di Golden Screen Cinema, NU Sentral bagi menyerahkan sumbangan berjumlah RM30,000.
Dengan sumbangan ini, 130 kanak-kanak sekolah daripada Sekolah Kebangsaan Sungai Burong, Tanjong Karang, Selangor akan menerima sarapan berkhasiat sehingga hujung tahun. Ia berdasarkan pemilihan keluarga yang berpendapatan kurang daripada RM1,000 sebulan, dan mempunyai dua atau lebih orang di bawah jagaan mereka.

Sudah Membeli, Memang Memberi

Hoseok Kim, CEO 11street berkata: “Kami amat seronok melihat ramai rakyat Malaysia bersama-sama mengambil bahagian di dalam kempen ‘Do Good Deals – Beli Sambil Memberi’, yang bertujuan membantu kanak-kanak yang kurang bernasib baik. Di 11street, kami bertekad untuk memberi semula kepada masyarakat, dan sempena Hari Raya ini, kami menggesa pelanggan kami untuk melakukan amal kepada kanak-kanak dan masyarakat sempena musim perayaan ini.
Sarapan adalah dianggap sebagai hidangan paling penting yang membekalkan badan dengan tenaga yang cukup dan menambah nutrisi bagi membekalkan badan dengan tenaga dan ketajaman minda[1]. Ini amat benar terutamanya kepada kanak-kanak yang membesar bagi membolehkan mereka lebih menumpukan perhatian dan fokus sewaktu pembelajaran.

Anne Rajasaikaran, Pegawai Prinsipal daripada Budimas Charitable Foundation berkata: “Kami mengucapkan terima kasih kepada 11street kerana inisiatif ini, dan seluruh rakyat Malaysia yang menghulurkan bantuan. Selama 18 tahun, Budimas Charitable Foundation percaya makanan yang cukup adalah untuk semua orang. Dan kami bersyukur dapat menggunakan dana ini bagi membekalkan sarapan berkhasiat kepada kanak-kanak sekolah.”

Makan Malam Amal dan Malam Wayang

Selepas penyerahan cek tersebut, 11street turut mengadakan rumah terbuka Hari Raya untuk kanak-kanak daripada Budimas Charitable Foundation. Kemudian mereka menerima duit raya dan disajikan dengan cerita Ice Age: Collision Course. Mereka turut berpeluang untuk bermesra dengan artis kesukaan ramai, Zizan Razak.

[1]  http://www.infosihat.gov.my/infosihat/kchs/KCHS_2003/pdf/manualMesej/MANUL%20MESEJ%20UTAM%202003_BI.pdf

Mengenai 11street (www.11street.my)
11street merupakan pusat membeli belah atas talian yang menawarkan kepelbagaian produk pada harga berpatutan. Ditubuhkan di Korea sejak 2008, 11street kini merupakan salah sebuah platform terulung dengan 400,000 penjual dan 30 juta pelanggan seluruh dunia. Untuk maklumat lanjut, sila layari www.11street.my

Mengenai Budimas Charitable Foundation
Budimas Charitable Foundation adalah organisasi bukan kerajaan dan bukan bertujuan keuntungan yang ditubuhkan dengan misi bagi menyediakan panduan dan memberi bantuan dana dan sokongan kepada kebajikan anak-anak yatim dan kurang bernasib baik di Malaysia. Ia berada di bawah naungan DYMM Seri Paduka Baginda Raja Permaisuri Agong, sejak penubuhannya pada tahun 1998.


Lafaz Doa Akhir Tahun & Doa Awal Tahun Hijrah (Rumi & Arab)

DOA AKHIR TAHUN & AWAL TAHUN HIJRAH (MAAL HIJRAH)
Pejam celik, pejam celik kita sudahpun berada di hujung tahun hijrah.

Sedikit masa saja lagi, bulan Zulhijjah bakal menemui penghujungnya dan kita akan menyambut tahun baru pada 1 Muharram.
Kita digalakkan mengamalkan doa-doa yang baik terutamanya doa daripada Al-Quran dan juga doa yang dibacakan oleh Rasulullah SAW.

Selain itu, kita juga boleh membacakan doa-doa yang baik isi kandungannya pada bila-bila masa sebagai usaha untuk sentiasa mendekatkan diri dengan Allah.

Doa Akhir Tahun & Doa Awal Tahun Hijrah
Berikut adalah doa akhir tahun dan doa awal tahun yang boleh dibacakan menjelang bergantinya tahun baru nanti.

Doa Akhir Tahun Hijrah Beserta Maksud
Doa akhir tahun boleh dibaca pada akhir waktu Asar atau sebelum masuk waktu Maghrib pada akhir bulan Zulhijjah.
Berikut adalah doanya:
بِسْمِ اللَّهِ الرَّحْمَـٰنِ الرَّحِيمِ
الحَمْدُ لِلّٰهِ رَبِّ العَالَمِينَ، وَالصَّلاَةُ وَالسَّلاَمُ عَلَى سَيِّـدِنَا مُحَمَّدٍ، وَعَلَى آلِهِ وَصَحْبِهِ أَجْمَعِينَ
اَللَّهُمَّ مَا عَمِلْنَا فِى هَذِهِ السَّنَةِ مِمَّا نَهَيْتَنَا عَنْهُ فَلَمْ نَتُبْ مِنْهُ، وَلَمْ تَرْضَهُ وَلَمْ تَنْسَهُ، وَحَلِمْتَ عَلَيْنَا بَعْدَ قُدْرَتِكَ عَلَى عُقُوبَتِنَا إِلَى التَّوْبَةِ مِنْهُ بَعْدَ جَرَاءَتِنَا عَلَى مَعْصِيَتِكَ، فَإِنَّنَا نَسْتَغْفِرُكَ فَاغْفِرْ لَنَا، وَمَا عَمِلْنَا مِمَّا تَرْضَاهُ، وَوَعَدْتَنَا عَلَيْهِ الثَّوَابَ، فَنَسْأَلُكَ اللَّهُمَّ يَا كَرِيمُ يَا ذَاالجَلاَلِ وَالإِكْرَامِ، أَنْ تَتَقَبَّـلَهُ مِنَّا وَلاَ تَقْطَعْ رَجَاءَنَا مِنْكَ يَا كَرِيمُ
وَصَلَّى اللهُ وَسلَّمَ عَلَى سَيـِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِينَ وَالحَمْدُ لِلّٰهِ رَبِّ العَالَمِينَ
Maksudnya:
Segala puji bagi Allah Tuhan sekalian alam, selawat dan sejahtera ke atas penghulu kami Muhammad SAW, ahli keluarga dan sahabat-sahabat baginda dan kesejahteraan ke atas mereka.
Ya Allah, apa-apa tegahan dan larangan-Mu yang kami lakukan sepanjang tahun ini dan kami belum bertaubat daripadanya sedangkan Engkau tidak lupa dan tidak meredhainya, Engkau juga telah berlemah-lembut kepada kami sedangkan Engkau berkuasa memaksa kami bertaubat daripada perbuatan maksiat yang sengaja kami lakukan, maka sesungguhnya kami memohon keampunan-Mu.
Apa-apa perbuatan kami sepanjang tahun ini yang Engkau redhai dengan pemberian pahala yang Engkau janjikan, maka dengan kemuliaan dan kebesaran-Mu, kami memohon dan berharap menerimanya, dan janganlah Engkau hampakan harapan kami kepada-Mu.
Selawat dan sejahtera ke atas penghulu kami Muhammad SAW, dan segala pujian bagi Allah pentadbir seluruh alam.

Doa Awal Tahun Hijrah Beserta Maksud
Doa awal tahun pula boleh dibaca selepas masuknya waktu Maghrib, iaitu apabila tibanya 1 Muharram.
Berikut adalah doanya:
بِسْمِ اللَّهِ الرَّحْمَـٰنِ الرَّحِيمِ
الحَمْدُ لِلّٰهِ رَبِّ العَالَمِينَ، وَالصَّلاَةُ وَالسَّلاَمُ عَلَى أَشْرَفِ الأَنْـبِيَاءِ وَالمُرْسَلِينَ سَيِّـدِنَا مُحَمَّدٍ، وَعَلَى آلِهِ وَصَحْبِهِ أَجْمَعِينَ
اَللَّهُمَّ أَنْتَ الأَبَدِيُّ القَدِيمُ الأَوَّلُ وَعَلَى فَضْلِكَ العَظِيمِ وَجُودِكَ المُعَوَّلِ، وَهَذَا عَامٌ جَدِيدٌ قَدْ أَقْبَلَ عَلَيْنَا، نَسْئَـلُكَ العِصْمَةَ فِيهِ مِنَ الشَّيْطَانِ الرَّجِيمِ وَأَوْلِيَاءِهِ وَجُنُودِهِ، وَالعَوْنَ عَلَى هَذِهِ النَّفْسِ اللأَمَّارَةِ بِالسُّوءِ، وَالاِشْتِغَالِ بِمَا يُقَرِّبُنَا إِلَيْكَ زُلْفَى. اَللَّهُمَّ يَا مُحَوِّلَ الأَحْوَالِ حَوِّلْ حَالَنَا إِلَى أَحْسَنِ الأَحْوَالِ بِحَوْلِكَ وَقُوَّتِكَ يَا عَزِيزُ يَا مُتَعَالٍ
رَبَّنَآ ءَاتِنَا فِى الدُّنْيَا حَسَنَةً وَفِى الأَخِرَةِ حَسَنَةً وَقِنَا عَذَابَ النَّارِ. وَصَلَّى اللهُ وَسلَّمَ عَلَى سَيـِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِينَ وَالحَمْدُ لِلّٰهِ رَبِّ العَالَمِينَ
Maksudnya:
Segala puji bagi Allah Tuhan sekalian alam, selawat dan sejahtera ke atas penghulu kami Muhammad SAW, ahli keluarga dan sahabat-sahabat baginda dan kesejahteraan ke atas mereka.
Ya Allah Yang Kekal Abadi, dengan limpah kurnia dan kemurahan-Mu pada tahun baharu yang menjelang tiba ini, kami memohon pemeliharaan dan perlindungan-Mu daripada syaitan yang direjam dan semua pengikut serta pembantu-pembantunya.
Kami memohon pertolongan-Mu mengatasi nafsu yang sentiasa mendorong kepada kejahatan, dan bantulah kami melakukan segala perkara yang memungkinkan kami mendampingi-Mu.
Ya Allah Tuhan Yang Maha Berkuasa mengubah segala keadaan, dengan kekuasaan-Mu Yang Maha Agung, ubahkanlah keadaan kami kepada sebaik-baik keadaan.
Selawat dan sejahtera ke atas penghulu kami Muhammad SAW, dan segala pujian bagi Allah pentadbir seluruh alam.

Foto Kredit: youtube.com

Semoga Tahun Baru Lebih Baik Buat Kita!
Ayuhlah semua kita menyambut kedatangan tahun baru Hijrah dengan berazam kepada kebaikan dan memperbanyakkan beribadah kepada Allah SWT. Nak baca doa lain pun boleh, tak ada masalah. Asalkan kita memohon kepada perkara yang baik, berdoa dengan khusyuk dan meyakini bahawa Allah sentiasa mendengarnya.
Semoga dengan kehadiran tahun baru ini, keimanan dan ketaqwaan kita kepada Allah juga semakin bertambah. Insha Allah…

*Sumber: Mufti Negeri Sembilan Official Page


Doa Amalan Semasa Mengandung & Cara Menyambut Kelahiran Menurut Islam

Sebaik saja ibu bapa diberitakan dengan kehamilan, pasti ramai ibu tertanya-tanya apakah doa atau ayat yang patut dijadikan doa amalan semasa mengandung, mudah bersalin, dan cara menyambut kelahiran dalam Islam.
Di sini, kami berbesar hati ingin berkongsi maklumat yang diperolehi daripada Unit Dakwah Bil Hal, Bahagian Dakwah, Jabatan Agama Islam Johor melalui Laman Facebook Daie Media Sosial Jakim yang telah memuatnaik semua gambar di bawah supaya mudah dirujuk oleh semua.

Foto Kredit: Laman FB Daie Media Sosial JAKIM

Bahagian 1: Doa Amalan Semasa Mengandung

Sebagai tambahan, ini adalah maksud kepada doa di atas (e)
“Ya Allah, lindungilah bayi ini selama ada dalam kandungan ibunya. Dan berikanlah kesihatan kepada bayi dan ibunya. Tidak ada kesihatan selain kesihatan daripadaMu, kesihatan yang tidak diakhiri dengan penyakit lain.
Ya Allah bentuklah dia di dalam rahim ibunya dengan rupa yang elok, dan tanamkanlah hati bayi ini dengan iman kepada Mu dan kepada RasulMu. Keluarkanlah bayi ini daripada kandungan ibunya pada waktu yang telah ditetapkan dalam keadaan sihat dan selamat.
Ya Allah, jadikanlah bayi ini sihat, sempurna, berakal cerdas, dan mengerti dalam urusan agama.
Ya Allah, berikanlah bayi ini umur yang panjang, kesihatan jasmani dan rohani, baik budi pekertinya, fasih lisannya, serta elok suaranya untuk membaca Al-Quran dan hadis. Dengan keberkatan Nabi Muhammad SAW, wahai yang memiliki segala puji-pujian, Tuhan sekalian alam.”

Bahagian 2: Amalan Mudah Bersalin
Apabila anda menghampiri saat-saat melahirkan, amalkanlah bacaan berikut.
Suami yang sedang menunggu di luar atau menemani isteri yang berada di wad bersalin juga digalakkan membacanya agar proses kelahiran menjadi lebih mudah.

Ini pula maksud bagi doa ke-9 di atas, iaitu doa yang masyhur diamalkan oleh para alim ulama. Maksudnya:
“Hana melahirkan Maryam, sedangkan Maryam telah melahirkan ‘Isa. Keluarlah (lahirlah) hai anak dengan sebab kekuasaan Raja (Allah) yang disembah”
Berikut adalah maksud bagi doa ke-10 di atas (“Allahumma la sahla..”).
Ia juga boleh dibaca apabila anda mengalami sebarang kesusahan atau kedukaan.
“Ya Allah tiada yang mudah melaikan Engkau jadikannya mudah dan tiada kedukaan melainkan yang Engkau akan hilangkan.”

Bahagian 3: Cara Menyambut Kelahiran

Untuk panduan sujud syukur yang lengkap, anda boleh merujuk kepada artikel kami yang lalu melalui pautan ini. Para suami amat digalakkan untuk melakukan sujud ini, kerana biasanya para ibu sedang berada dalam keletihan apabila bersalin.
Ianya sangat mudah, anda boleh melakukannya dalam masa 2 minit!
Kalau tak hafal doa di atas, cukuplah sekadar melafazkan tasbih “Alhamdulillah” semasa dalam sujud syukur.

Ibnu Abbas meriwayatkan bahawa doa di atas (“u’idhukuma bikalimatillahi-tammati,min kulli shaitanin wa hammatin, wa minkulli’ainin lammah) digunakan oleh Rasulullah untuk cucu baginda, Al-Hasan dan Al-Husin.
Maksudnya:
“Aku memohon perlindungan untukmu melalui kalimah Allah yang sempurna, dari segala kejahatan dan kemudaratan, dan dari segala pandangan yang membahayakan.”

Semoga perkongsian ini dapat menjadi doa amalan semasa mengandung dan turut memberi manfaat kepada para bapa di luar sana.
Seperkara lagi, jadikanlah ayat-ayat Al-Quran sebagai amalan berterusan untuk diri kita dan seluruh keluarga, walaupun selepas proses kehamilan dan melahirkan.
Inshaa Allah, perjalanan anda menjadi ibu bapa akan dipermudahkan dan dilimpahi rahmatNya.

*Sumber asal: Jabatan Agama Islam Johor dan Media Sosial JAKIM


‘Latih Anak Terima Nasihat’- Ayah Kepada 9 Orang Anak Ini Kongsi 8 Kebaikan Usrah Keluarga

Usrah merupakan antara aktiviti keagamaan yang amat digalakkan. Aktiviti usrah ini bukan sahaja boleh dilakukan dalam kelompok yang ramai malah anda juga boleh melakukan usrah dengan ahli keluarga sendiri sahaja. Ambil sedikit masa selesai sahaja solat berjemaah bersama seisi keluarga untuk adakan usrah bagi menyucikan minda dan rohani anak-anak.
Cara sebegini terbukti berkesan seperti apa yang dikongsikan oleh seorang ayah di laman Facebook ini. Mengadakan sesi usrah atau tazkirah bersama seisi keluarga mengenai topik tertentu sangat membantu anak-anak menjadi lebih positif.

KEBAIKKAN USRAH KELUARGA
Hidup berkeluarga. Saya ada 9 orang anak. Paling besar 19 tahun Dan paling bongsu 4 tahun.
Malam ni kami buat tahlil ringkas dan usrah keluarga. Doa paling diterima adalah doa dsri anak sendiri. Doakan arwah mak dan arwah abah. Lepas tahlil, hari ni giliran alya anak ke-5 saya beri tazkirah. Bagus juga tazkirah dia bertajuk ‘corona virus peringatan dari Allah’. Saya beri 5 bintang.

Hari ni saya nak kongsikan sedikit kebaikan usrah keluarga. Ini adalah dari pandangan saya sendiri.
1. Usrah keluarga ni adalah aktiviti mingguan. Jika tidak Ianya diselang selikan. Ianya menjadi perkara yang dinantikan anak-anak. Anak-anak yang dah dewasa dan keluar ke Universiti akan rindukan suasana usrah bila berjauhan dengan keluarga.
2. Usrah ini tempat nasihatkan anak-anak. Ianya adalah masa yang sangat sesuai kerana hati anak-anak sedang bersedia menerima sesuatu lebih lagi lepas solat.
3. Usrah ni tempat melatih anak-anak bercakap Dan menerima nasihat. Semua diberi peluang meluahkan jika ada yang tak suka dengan ahli keluarga. Tak kira mereka yang lebih muda boleh nasihatkan yang lebih tua. Walaubagaimanapun sikap hormat pada abang dan kakak mereka diutamakan.
4. Usrah adalah tempat nyatakan SOP dan target tertentu dalam keluarga dan memberi arahan untuk seminggu yang akan datang jika ada event keluarga yang penting.

5. Saya berpendapat, anak-anak mudah dengar kata jika kita sebagai ibu bapa bersama mereka lebih lagi lepas solat. Masa terbaik untuk memaafkan anak-anak dan isteri juga berlapang dada.
6. Kalau di pejabat kita ada meeting mingguan dan bulanan. Mengapa dalam keluarga kita tak buat. Cara ini adalah cara terbaik untuk kumpulkan semua ahli keluarga dan fokus untuk apa yang mahu dicapai.
7. Bacaan Quran dan Yassin sebaiknya dibaca dengan kuat supaya rumah kita didatangi oleh malaikat dijauhi dari syaitan yang direjam. Rumah kita syurga kita.
8. Kita dah tua. Apa guna kita banyak duit, pangkat berjela-jela, projek bersusun-susun kalau masa pun tak ada dengan keluarga kita sendiri yang kita sayang.
Saya mohon maaf. Jauh niat saya untuk riak. Saya juga sedang belajar dan sentiasa memperbaiki keluarga kecil saya. Saya hanya berkongsi yang baik buat ibu dan ayah.

#inikanhebat
Sumber : Baharudin Mohamed


Doa Mencari Barang Hilang Agar Ditemui / Dikembalikan Semula

DOA BARANG HILANG
Manusia ni Allah kurniakan sifat lupa.

Kadang-kadang barang yang selalu kita gunakan pun kita boleh terlupa kat mana letaknya.
Macam baru tadi ada dekat tangan, tak tahu kenapa susah nak ingat letak kat mana.

Puas dahh cari tak jumpa juga.

Lepas ni kalau ada barang-barang yang hilang boleh cuba amal doa barang hilang di bawah ini:
DOA BARANG HILANG AGAR DITEMUI / DIKEMBALIKAN
DOA 1
بِسْمِ اللَّهِ الرَّحْمَـٰنِ الرَّحِيمِ
يَا جَامِعَ النَّاسِ لِيَوْمِ لاَ رَيْبَ فِيهِ، اِجْمَعْ عَلَيَّ ضَآلَّتِي
Maksudnya: “Wahai Tuhan Yang Menghimpunkan menusia di hari yang tidak ada ragu-ragu lagi padanya, himpunkanlah aku dengan barangku yang hilang itu.”
(Dibaca sebanyak 10 kali)
Baca juga: Doa Selepas Azan Amat Mustajab! Ini 5 Adab Ketika Azan Untuk Kita Amalkan

DOA 2
Ada tambahan doa lagi yang boleh anda baca:
اللّهُمَّ أجِرْنِي فِيْ مُصِيْبَتِيْ وَاخْلُفْنِيْ خَيْرًا مِنْهَا
ALLAHUMMA AJIRNI FII MUSIIBATII WAKHLUFNI KHOIRAN MINHA
Maksudnya: “Ya Allah berilah ganjaran atas musibah yang menimpaku ini, dan gantilah dengan yang lebih baik daripadanya..”
DOA 3
Atau anda juga boleh merujuk doa barang yang hilang dalam rumi seperti dalam gambar di bawah ini:
“Allahumma ya jami’an nasi li yaumin la raiba fihi, ijma’ baiia wa baina dlallati fi khairin wa ‘afiyah.”
Maksudnya: “Ya Allah, wahai Tuhan yang mengumpulkan semua manusia di hari yang tiada ragu lagi padanya. Pertemukan aku dan barangku yang hilang dengan kebaikan dan ‘afiyah.”

Baca juga: Doa Ketika Petir, Guruh, Kilat, Hujan Lebat & Angin Kencang
Anda boleh berdoa dengan apa-apa doa dalam apa jua bahasa, yang disenaraikan di atas adalah antara contoh doa yang boleh anda panjatkan untuk mengembalikan barang yang dicuri atau hilang itu.
Semoga bermanfaat.
*Sumber: Jabatan Mufti Negeri Sembilan / Murtadha Dakwah Centre


Bimbang Bayi Dalam Kedudukan Songsang, Jangan Risau, Ibu Boleh Amalkan 5 Doa Ini

Masalah bayi songsang merupakan perkara yang sering terjadi kepada ibu hamil. Keadaan ini menyebabkan kepala bayi berada di atas dan tidak menghampiri pintu serviks. Selain melakukan senaman, ibu boleh juga membaca doa bayi songsang untuk kembalikan kedudukan asal. Ikuti perkongsian di bawah.
Baca juga: Air Ketuban Boleh Pecah Bila-Bila Masa, Ini Apa Yang Ibu Kena Buat. Jangan Panik!

SENARAI DOA BAYI SONGSANG IBU BOLEH AMALKAN

Bakal ibu yang mengalami masalah bayi songsang, boleh amalkan doa ini:

“Ya Allah yang membalikkan keadaan, balikkan semula keadaan itu. Ya Allah yang membalikkan hati, balikkan semula hati itu.”

Selain itu, ada beberapa doa juga boleh dibaca iaitu:
1. SURAH YASIN AYAT 1-12
Amalkan membaca surah Yasin setiap kali selepas solat Maghrib. Ini bertujuan untuk memberikan ketenangan hati untuk bayi dalam kandungan.
2. AYAT KURSI
Ayat Kursi adalah ayat yang paling mulia dalam al-Quran. Bacaan ayat ini boleh dilakukan sebagai solat Subuh dan solat Maghrib.
3. SURAH AL-FATIHAH
Doa seterusnya yang boleh dibaca oleh ibu sekiranya bayi songsang adalah surah al-Fatihah kerana merupakan penawar kepada pelbagai penyakit.
Surah al-Fatihah lazimnya diamalkan sebagai doa selepas solat fardhu dengan membacanya sebanyak 7 kali.
4. AYAT TERAKHIR SURAH AL-BAQARAH
Ayat terakhir Al-Baqarah ayat 286 adalah ayat untuk meminta perlindungan daripada Allah SWT. Dengan membacanya, bayi dalam kandungan dapat dihindarkan daripada sebarang perkara yang tidak diingini.
5. SURAH MARYAM
Surah Maryam ini boleh diamalkan sebagai doa untuk kembalikan posisi bayi sonsang. Dengan membaca surah Maryami ini, ibu telah berikhtiar kepada Allah SWT agar bayi dalam kandungan kembali kepada kedudukan asal.

Ibu juga boleh cuba untuk mengamalkan tips yang dikongsikan ini:

Aktif seperti biasa
Berjalan selama 30 minit sehari
Berenang
Bercakap dengan bayi
Tidur secara mengiring
Lamakan sujud ketika solat & berdoa

PUNCA BERLAKUNYA
Terdapat beberapa faktor yang boleh menyebabkan bayi songsang:

Bayi kembar.
Terlalu banyak atau terlalu sedikit cecair amniotik.
Rahim tidak berbentuk normal atau ada ketumbuhan seperti fibroid.
Plasenta meliputi seluruh atau sebahagian daripada serviks.
Bayi pramatang.
Kecacatan kelahiran.

Ibu-ibu jangan risau, dapatkan nasihat doktor untuk rawatan lanjut.
Semoga bermanfaat!
Baca juga: Jangan Jadi Toksik, Berhenti Mengugut Ibu Kalau Tempoh Berpantang Tak Sama
Sumber: Orami, Hamil Dalam 3 Bulan & Cleveland Clinic


4 Doa Bebas Hutang Dan Mohon Kecukupan Rezeki – Ustazah Asma Harun & Mufti WP

Menerusi perkongsian oleh Ustazah Asma Harun dan Mufti Wilayah Persekutuan, berikut adalah 4 doa bebas hutang yang boleh kita amalkan bersama.
DOA BEBAS HUTANG HUTANG, SEDIH DUKACITA, LEMAH, MALAS, KEDEKUT, PENAKUT, DIZALIMI MANUSIA – Oleh Ustazah Asma Harun
Daripada Abu Said al-Khudri RA katanya: “Rasulullah SAW telah masuk ke masjid, dan seorang sahabat bernama Abu Umamah RA sedang duduk di sana. Baginda bertanya:

“Wahai Abu Umamah, kenapa aku melihat kau sedang duduk di dalam masjid sedangkan bukan luar waktu solat?” Abu Umamah menjawab: “Dukacita dan hutang menyelubungiku wahai Rasulullah!”.
Rasulullah menjawab: “Mahukah kamu aku ajarkan satu doa jika kamu membacanya Allah akan menghilangkan rasa dukacitamu dan melangsaikan hutangmu?.”

Abu Umamah menjawab: “Sudah tentu, wahai Rasulullah.”

Maka Baginda bersabda: “Ucapkanlah pada tiba waktu pada pagi dan petang bacaan ini:
1. DOA AGAR DIBEBASKAN HUTANG, SIFAT MALAS & PENINDASAN
اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَأَعُوذُ بِكَ مِنْ الْعَجْزِ وَالْكَسَلِ وَأَعُوذُ بِكَ مِنْ الْجُبْنِ وَالْبُخْلِ وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ
Maksudnya:
“Ya Allah, sesungguhnya aku berlindung kepada Engkau dari kedukaan dan kesedihan. Aku berlindung kepada Engkau dari sifat lemah dan malas.
Aku berlindung kepada Engkau dari sifat pengecut dan bakhil. Dan aku berlindung kepada Engkau dari bebanan hutang dan penindasan manusia.”
Abu Umamah RA berkata: “Setelah membaca doa tersebut, Allah menghilangkan kedukaanku dan melunaskan hutangku.”
Riwayat Abu Daud (4/353)
Inti doa di atas, bila kita selamat daripada penyakit² hati yang disebutkan, maka InsyaAllah kebahagiaan & kejayaan akan diperolehi.
Antara tanda doa kita dimaqbulkan Allah pula, kita mula kuat berusaha, menempuhnya dengan rajin, kuat semangat, berani, positif, pemurah.. dan akhirnya kita tidak lagi sedih berlebihan dan bebas hutang.

Doa Bebas Hutang Oleh Mufti Wilayah Persekutuan
Menurut IRSYAD AL-HADITH SIRI KE-180: DOA-DOA UNTUK MELANGSAIKAN HUTANG di Laman Web Mufti Wilayah Persekutuan, telah dikongsikan juga beberapa lagi tambahan doa bebas hutang untuk kita jadikan amalan.
Antaranya:
2. DOA AGAR DIBEBASKAN HUTANG, FITNAH & AZAB KUBUR
Hadis ‘Aisyah R.Anha. Bahawa ‘Aisyah R.Anha memberitahu, bahawa Nabi SAW berdoa dalam solat sebelum salam:
اللهُمَّ إِنِّي أَعُوذُ بِكَ مِنْ عَذَابِ الْقَبْرِ، وَأَعُوذُ بِكَ مِنْ فِتْنَةِ الْمَسِيحِ الدَّجَّالِ، وَأَعُوذُ بِكَ مِنْ فِتْنَةِ الْمَحْيَا وَالْمَمَاتِ، اللهُمَّ إِنِّي أَعُوذُ بِكَ مِنَ الْمَأْثَمِ وَالْمَغْرَمِ
Maksudnya:
“Ya Allah! Sesungguhnya aku berlindung dengan Engkau dari azab kubur, dan aku berlindung dengan Engkau dari fitnah Dajjal, dan aku berlindung dengan Engkau dari fitnah semasa hidup dan saat kematian.
Ya Allah! Sesungguhnya aku berlindung dengan Engkau dari dari perbuatan dosa dan kesusahan hutang.”
Riwayat al-Bukhari (832) dan Muslim (129)
Imam al-Hafiz Ibn Hajar menyebut bahawa makna bagi kalimah maghram ialah dain iaitu hutang. Dikatakan yang dikehendaki dengan al-Maghram ialah apa yang diperhutangkan sama ada perkara harus atau tidak, kemudian orang yang berhutang tidak mampu untuk membayarnya.”
Lihat: Ibn Hajar al-Asqalani. Fath al-Bari. jil 2. hlm. 371.
3. DOA AGAR DIBEBASKAN HUTANG & TERLEPAS DARIPADA KEFAKIRAN
Daripada Suhail, beliau berkata: “Abu Soleh memerintahkan kepada kami apabila salah seorang di antara kami hendak tidur, hendaklah berbaring sebelah kanan kemudian mengucapkan:
اَللَّهُمَّ رَبَّ السَّمَاوَاتِ السَّبْعِ وَرَبَّ الْعَرْشِ الْعَظِيْمِ، رَبَّنَا وَرَبَّ كُلِّ شَيْءٍ، فَالِقَ الْحَبِّ وَالنَّوَى، وَمُنْزِلَ التَّوْرَاةِ وَاْلإِنْجِيْلِ وَالْفُرْقَانِ، أَعُوْذُ بِكَ مِنْ شَرِّ كُلِّ شَيْءٍ أَنْتَ آخِذٌ بِنَاصِيَتِهِ. اَللَّهُمَّ أَنْتَ اْلأَوَّلُ فَلَيْسَ قَبْلَكَ شَيْءٌ، وَأَنْتَ اْلآخِرُ فَلَيْسَ بَعْدَكَ شَيْءٌ، وَأَنْتَ الظَّاهِرُ فَلَيْسَ فَوْقَكَ شَيْءٌ، وَأَنْتَ الْبَاطِنُ فَلَيْسَ دُوْنَكَ شَيْءٌ، اِقْضِ عَنَّا الدَّيْنَ وَأَغْنِنَا مِنَ الْفَقْرِ
Maksudnya:
“Ya Allah! Tuhan yang menguasai langit ketujuh-tujuh langit, Tuhan yang menguasai ‘Arsy yang agung, Tuhan kami dan Tuhan kepada segala sesuatu. Tuhan yang membelah butir tumbuh-tumbuhan dan biji benih, Tuhan yang menurunkan Taurat, Injil dan Furqan (Al-Quran).
Aku memohon perlindungan dengan-Mu daripada segala kejahatan sesuatu yang Engkau memegang rambut hadapannya (yakni semua makhluk dibawah kekuasaan Allah). Ya Allah! Engkau-lah yang awal, sebelum-Mu tidak ada sesuatu. Engkaulah yang terakhir, setelah-Mu tidak ada sesuatu.
Engkau-lah yang Zahir, tidak ada sesuatu di atas-Mu. Engkau-lah yang Batin, tidak ada sesuatu yang terlepas daripada-Mu. Langsaikanlah hutang kami dan berilah kepada kami kekayaan hingga terlepas daripada kefakiran.”
Riwayat Muslim (2713)
4. DOA AGAR DIBEBASKAN HUTANG & KECUKUPAN REZEKI
Imam Nawawi rahimahullah menyebut: “Yang dikehendaki dengan maksud hutang adalah kewajiban pada Allah SWT dan kewajiban terhadap hamba seluruhnya, ianya merangkumi segala macam jenis kewajiban.”
(Lihat: Abu Zakaria Muhyiddin Yahya bin Syarf al-Nawawi. Syarh al-Nawawi ‘ala Muslim. juz. 17. hlm. 36). Beirut. Dar Ihya’ al-Turath al-‘Arabi.
Hadis Ali RA. Daripada Ali RA, bahawa seorang hamba mukatab telah datang menemuinya dan berkata:
“Sesungguhnya aku tidak mampu untuk melangsaikan hutang perjanjian dengan tuan aku (perjanjian kitabah iaitu antara hamba dengan tuannya untuk pembebasan dirinya), maka tolonglah aku!
Maka Saidina Ali RA berkata: “Mahukah kamu aku ajarkan kepadamu doa yang telah Rasulullah SAW ajarkan kepada mereka. (Iaitu) Jika kamu dibebani hutang yang setinggi bukit, Allah akan selesaikanya untuk kamu?
Saidina Ali berkata:
“Katakanlah:
اللَّهُمَّ اكْفِنِى بِحَلاَلِكَ عَنْ حَرَامِكَ وَأَغْنِنِى بِفَضْلِكَ عَمَّنْ سِوَاكَ
Maksudnya:
“Ya Allah! Cukupkanlah aku dengan dengan yang halal dan jauhkanlah aku daripada yang haram, dan cukupkanlah aku dengan kurniaan-Mu daripada bergantung kepada selain-Mu.”
Riwayat al-Tirmizi. Hadis hasan sahih.
Semoga Dapat Menjadi Amalan Bersama
Semoga dengan sedikit perkongsian ini dapat memberikan kita kefahaman dan keyakinan kepada Allah SWT.
Amiin.


Amalkan 10 Doa Ini Di Sepanjang Bulan Ramadan Nanti, Nescaya Nikmatnya & Pahala Berganda!

Bulan Ramadan bakal tiba tidak lama lagi dan rata-rata umat Islam pasti tidak melepaskan peluang untuk berdoa dan mengumpul pahala berganda di bulan yang mulia ini.
Rukun Islam ketiga ini wajib dilaksanakan untuk muslimin dan muslimat yang waras. Dalam artikel hari ini, kami kongsikan 10 jenis doa bulan Ramadan untuk diamalkan. Ikuti perkongsian lanjut di bawah.

Baca juga: 7 Doa Mama Papa Boleh Amalkan Untuk Kuatkan Janin Dalam Kandungan, Elak Keguguran
10 DOA BULAN RAMADAN BOLEH AMALKAN, BARULAH TENANG JE
1. DOA PUASA DITERIMA

2. DOA KEREDAAN ALLAH

3. DOA DIBERIKAN REZEKI

4. DOA DIBERIKAN KEKUATAN

5. DOA DIAMPUNKAN DOSA

6. DOA DIJAUHKAN KEMURKAAN

7. DOA DIJAUHKAN DOSA

8. DOA RASA SAYANG TERHADAP ANAK YATIM

9. DOA DIANUGERAHKAN RAHMAT

10. DOA JADIKAN ORANG TAWAKAL

Pada hari ke 11 hingga 30, anda boleh ulang semula doa-doa di atas. Diharapkan dengan himpunan doa ini, puasa anda lebih diberkati oleh Allah SWT. Selamat beramal!
Sumber: Twitter Arelyevea


Doa Dalam Sujud Terakhir: Hukum, Kelebihan & Contoh Doa Mustajab

Doa Dalam Sujud Terakhir
Doa merupakan senjata agung bagi orang mukmin. Dalam menjalani kehidupan di dunia, kita dianjurkan untuk berusaha serta perbanyakkan berdoa.

Berdoa juga merupakan cara istimewa untuk kita merapatkan diri kepada Allah secara rohani serta sebagai tanda pengharapan kita kepada Maha Pencipta.
Hukum & Kelebihan Doa Dalam Sujud
Terdapat banyak waktu yang mustajab untuk berdoa agar lebih makbul. Antara waktu yang digalakkan untuk perbanyakkan berdoa ialah ketika dalam sujud terakhir.

Hukum Berdoa Dalam Sujud

Menurut Mufti Wilayah Persekutuan, hukumnya ialah berdoa disunatkan dalam semua sujud dan tidak hanya khusus dalam sujud terakhir. Daripada Abu Hurairah, bahawa Rasulullah SAW bersabda:
أقرب ما يكون العبد من ربه وهو ساجد ، فأكثروا الدعاء
Maksudnya: “Keadaan yang paling dekat seseorang hamba dengan Tuhan-nya ialah ketika dia bersujud. Maka perbanyakkanlah berdoa (pada waktu sujud).”
Riwayat Muslim dan al-Nasaie
Oleh sebab itu, kita boleh lihat mengapa sesetengah orang memanjangkan waktu bersujud setiap kali solat untuk memohon hajat kepada Allah.
Ia juga merupakan detik di mana kita berada paling dekat dengan Allah.
Cara Membaca Doa Dalam Sujud – Mufti Wilayah
Menurut Mufti Wilayah Persekutuan, kita juga digalakkan untuk berdoa bukan sahaja pada sujud terakhir, malah afdhal juga untuk kita berdoa pada sujud dalam setiap rakaat.
Mufti Wilayah Persekutuan turut menjelaskan bahawa doa pada sujud juga dibolehkan sama ada secara lisan ataupun dalam hati.
Terdapat khilaf untuk menggunakan bahasa selain Arab untuk berdoa secara lisan.
Yang sebaiknya ialah berdoa menggunakan bahasa Arab secara lisan.
Jika menggunakan Bahasa Melayu contohnya, maka cukuplah di dalam hati.

5 CONTOH DOA KETIKA SUJUD TERAKHIR
Kita boleh berdoa dan memohon apa sahaja ketika sujud.
Antara doa yang ma’thur seperti yang disebutkan di dalam kitab-kitab fiqh, antaranya:
DOA 1
اللهم لك سجدت و بك آمنت و لك أسلمْت سجد وجهي للذي خلقه و صوّره و شّق سمعه و بصره تبارك الله أحسن الخالقين
Maksudnya: Ya Allah, hanya kepada Engkau aku bersujud, hanya kepada Engkau aku beriman dan hanya kepada Engkau aku menyerah diri. Telah sujud wajahku kepada Yang Menciptanya, Yang Membentuknya dan Yang memberikannya pendengaran dan penglihatan. Maha Suci Allah yang merupakan sebaik-baik pencipta.
DOA 2
Boleh ditambah doa yang dibaca oleh Nabi SAW dalam hadith yang diriwayatkan oleh Abu Hurairah RA, bahawa beliau berkata:
أنَّ رَسولَ اللهِ ﷺ كانَ يقولُ في سُجُودِهِ اللَّهُمَّ اغْفِرْ لي ذَنْبِي كُلَّهُ دِقَّهُ، وجِلَّهُ، وأَوَّلَهُ وآخِرَهُ وعَلانِيَتَهُ وسِرَّهُ
Maksudnya: Bahawasanya Rasulullah SAW berdoa ketika sujudnya, “Wahai Tuhan-ku, ampunkanlah dosaku kesemuanya sama ada yang kecil atau besar, yang di awal dan juga di akhir, serta yang jelas dan yang tersembunyi.”
Boleh juga dibacakan doa-doa lain seperti:
DOA 3
ٱللّٰهُمَّ إِنِّيْ أَسْأَلُكَ حُسْنَ ٱلْخَاتِمَة
“Allahumma Innii As-aluka Husnal Khootimah”.
Maksudnya : “Ya Allah! Aku memohon kepada-MU husnul khotimah”.
DOA 4
ٱللّٰهُمَّ ارْزُقْنِيْ تَوْبَتًا نَصُوْحَا قَبْلَ ٱلْمَوْت
“Allahummar Zuqnii Taubatan Nasuuha Qoblal Maut”
Maksudnya: “Ya Allah! Berilah aku rezeki taubat nasuha (atau sebenar-benarnya taubat) sebelum mati”
DOA 5
ٱللّٰهُمَّ يَا مُقَلِّبَ ٱلْقُلُوْبِ ثَبِّتْ قَلْبِيْ عَلَى دِيْنِكَ
“Allahumma Yaa Muqollibal Quluub Tsabbit Qolbii ‘Alaa Diinika”.
Ianya bermaksud: “Ya Allah! Wahai sang pembolak balik hati, tetapkanlah hatiku pada agama-MU”.
Memanjangkan Sujud Digalakkan Ketika Solat Bersendirian
Jika sekiranya seseorang menjadi imam, maka hendaklah dia memerhatikan kepada keadaan jemaahnya.
Menurut Mufti Wilayah Persekutuan, tidak boleh untuk untuk seorang Imam memanjangkan dan melebihkan bacaan dalam sujud sesuka hatinya.
Apatahlagi waktu Zohor yang kebanyakan adalah waktu rehat sebentar bagi orang yang berkerja, maka imam wajib mengambil berat dalam situasi jemaah tersebut.
Hal ini sama seperti keadaan Saidina Mu’az Ibn Jabal yang ditegur oleh Rasulullah SAW kerana memanjangkan solatnya dengan membaca surah al-Baqarah yang menyebabkan ada jemaah yang keluar dan solat secara bersendirian.
Rasulullah SAW menegurnya dengan bersabda:
أفتّانٌ أنتَ أفتّانٌ أنتَ لا تطوِّلْ بِهمُ اقرأ: سَبِّحِ اسْمَ رَبِّكَ الْأَعْلى، والشَّمْسِ وَضُحاها ونحوَها
Maksudnya: (Wahai Mu’az) Adakah kamu ingin menimbulkan fitnah? Adakah kamu ingin menimbulkan fitnah? Janganlah kamu sengaja memanjangkan solat (ketika kamu menjadi imam), bacakanlah surah-surah yang ringkas seperti surah al-‘Ala, al-Syams, al-Dhuha atau yang seumpamanya.
Hadith riwayat Ibn Hibban (2400)
Walau bagaimanapun jika sekiranya seseorang itu solat secara bersendirian atau menjadi imam kepada jemaah yang sedikit yang redha imam memanjangkan solatnya, maka ia diharuskan malah digalakkan.
Baca juga: Inilah Antara 6 Waktu Paling Mustajab Untuk Berdoa & Dikabulkan Hajat

Kesimpulan
Betapa istimewanya sujud sebagai cara untuk kita mendekatkan diri kepada Allah. Namun, seeloknya ia dilakukan dalam solat sendirian.
Oleh itu, marilah kita menanam azam untuk memanjangkan sujud di dalam solat fardhu serta solat sunat yang didirikan. Manfaatkanlah sujud dalam setiap solat kita sebaik mungkin dengan merintih dan memohon ampun kepada Allah SWT.
Sertakan sekali hajat serta harapan kita kepada Allah ketika bersujud. Sesungguhnya Allah Maha Mendengar permintaan serta keluhan hambaNya.
Semoga dengan memperbanyakkan berdoa dalam sujud menjadikan diri kita lebih dekat dengan Allah serta membawa kita selangkah lebih dekat dengan syafaat Rasulullah.
Sumber rujukan:

AL-KAFI #1515: HUKUM IMAM MEMANJANGKAN SUJUD DAN BACAAN YANG BOLEH DIBACA KETIKANYA
HUKUM BERDOA KETIKA SUJUD YANG TERAKHIR


Doa Dhuha Yang Sahih & Diamalkan Oleh Nabi (Beserta Maksud Dalam Rumi & Arab)

“Betul ke solat sunat dhuha boleh banyakkan rezeki? Apa doa dhuha yang patut dibaca ye?”
Solat Dhuha merupakan salah satu solat sunat yang amat dituntut untuk dilakukan oleh setiap muslim. Ia juga dikenali dengan nama solat al-Awwabin dan waktunya bermula setelah terbitnya matahari.

Menurut hadis, Nabi SAW telah mewasiatkan kepada Abu Hurairah RA agar tidak meninggalkan solat Dhuha ini:
أَوْصَانِيْ خَلِيلِي صَلَّى اللهُ عَلَيْهِ وَسَلَّمَ بِثَلاَثٍ: صِيَامِ ثَلاَثَةِ أَيَّامٍ مِنْ كُلِّ شَهْرٍ، وَرَكْعَتَي الضُّحَى، وَأَنْ أُوتِرَ قَبْلَ أَنْ أَنَامَ

Maksudnya:

 “Kekasihku (Muhammad SAW) mengingatkan akan daku supaya melakukan tiga perkara iaitu: berpuasa tiga hari pada setiap bulan, melaksanakan solat Dhuha sebanyak dua rakaat dan melakukan solat Witir sebelum tidur.”
[Riwayat al-Bukhari (1880) dan Muslim (721)]
Mungkin ramai dah tahu bahawa Solat Sunat Dhuha boleh dikerjakan seperti mana solat sunat 2 rakaat yang biasa, dan ia boleh dilakukan sehingga 8 rakaat, dengan 4 kali salam.
Maka di sini kami kongsikan pula Doa Dhuha yang boleh dijadikan panduan untuk amalan harian kita bersama.
Doa Selepas Solat Sunat Dhuha
Menurut Menteri Agama merangkap bekas Mufti WP, Dr. Zulkifli Mohamad al-Bakri, sebenarnya tidak ada satu doa khusus yang diajarkan oleh Nabi SAW untuk solat sunat Dhuha.
Namun begitu, terdapat beberapa doa yang mahsyur, yang diajarkan oleh para ulama’ untuk diamalkan selepas solat sunat Dhuha.
Antaranya ialah:
Doa Dhuha 1
Dari ‘Aisyah RA, ia berkata bahawa Rasulullah SAW selesai solat sunat Dhuha, baginda mengucapkan,
اللَّهُمَّ اغْفِرْ لِي، وَتُبْ عَلَيَّ، إِنَّكَ أَنْتَ التَّوَّابُ الرَّحِيْمِ
“ALLOHUMMAGHFIR-LII WA TUB ‘ALAYYA, INNAKA ANTAT TAWWABUR ROHIIM”
Maksudnya:
“Ya Allah, ampunilah aku dan terimalah taubatku, sesungguhnya Engkau Maha Penerima Taubat lagi Maha Penyayang”
(Diriwayatkan Baginda SAW membacanya seratus kali.)
(HR. Bukhari dalam Al-Adab Al-Mufrad, no. 619. Syaikh Al-Albani mengatakan bahwa hadis ini sanadnya sahih.)

Bacaan yang lebih lengkap adalah bagi doa ini adalah seperti berikut:
رَبِّي اغْفِرْلِي وَتُبْ عَلَيَّ إِنَّكَ أَنْتَ التَّوَابُ الرَّحِيْم
اَللَّهُمَّ لَكَ الْحَمْدُ أَصْبَحْتُ عَبْدَك وَعَهْدَك وَوَعْدَك أَنْتَ خَلَقْتَنِيْ وَلَمْ أَكُ شَيْئًا أَسْتَغْفِرُكَ لِذَنْبِيْ فَإِنَّهُ قَدْ أَرْهَقَتْنِيْ ذُنُوْبِي وَأَحَاطَتْ بِيْ إِلاَّ أَنْ تَغْفِرَهَا لِيْ فَاغْفِرْهَا يَا أَرْحَمَ الرَّاحِمِيْنَ
Maksudnya:
“Ya Tuhanku ampunkan dosaku dan terimalah taubatku, sesungguhnya Engkau Maha Penerima Taubat lagi Maha Penyayang.
Ya Allah bagi-Mu segala pujian, aku di waktu pagi sebagai hamba-Mu dan atas perjanjian dengan-Mu dan apa yang Kamu janjikan, Kamu menciptakanku dan tiadalah aku sesuatu, aku beristighfar kepada-Mu dari segala dosaku kerana sesungguhnya ia telah membelenggu dosa-dosaku dan meliputiku kecuali Engkau mengampuninya, maka ampunkanlahnya hai Tuhan yang bersifat Maha Rahmat dan Kasih Sayang.”

Selain doa di atas, terdapat satu lagi doa yang masyhur iaitu:
Doa Dhuha 2
اَللَّهُمَّ إِنَّ الضَّحَاءَ ضَحَاءُكَ، وَالْبَهَاءَ بَهَاءُكَ، وَالْجَمَالَ جَمَالُكَ، وَالْقُوَّةَ قُوَّتُكَ، وَالْقُدْرَةَ قُدْرَتُكَ، وَالْعِصْمَةَ عِصْمَتُكَ،
اَللَّهُمَّ إِنْ كَانَ رِزْقِيْ فِي السَّمَاءِ فَأَنْزِلْهُ، وَإِنْ كَانَ فِيْ الأَرْضِ فَأَخْرِجْهُ، وَإِنْ كَانَ مُعَسِّرًا فَيَسِّرْهُ، وَإِنْ كَانَ حَرَامًا فَطَهِّرْهُ، وَإِنْ كَانَ بَعِيْداً فَقَرِّبْهُ
بِحَقِّ ضُحُائِكَ وَبَهَائِكَ وَجَمَالِكَ وَقُوَّتِكَ وَقُدْرَتِكَ آتِنِي مَا آتَيْتُ عِبَادِكَ الصَّالِحِيْنَ
وَصَلَّى اللهُ عَلَى سَيِّدِنَا مُحَمَّدٍ وَآلِهِ وَصَحْبِهِ اَجْمَعِيْنَ، وَالْحَمْدُ لِلَّهِ رَبِّ الْعَالَمِيْنَ.
Maksudnya:
Ya Allah, sesungguhnya waktu Duha itu ialah waktu Duha-Mu, kecerahan itu ialah kecerahan-Mu, keindahan itu ialah keindahan-Mu, kekuatan itu ialah kekuatan-Mu, kekuasaan itu ialah kekuasaan-Mu dan perlindungan itu ialah perlindungan-Mu.
Ya Allah, jika rezekiku ada di langit maka turunkanlah, jika ada di dalam perut bumi maka keluarkanlah, jika ia sukar maka permudahkanlah, jika ia haram maka sucikanlah, jika ia jauh maka dekatkanlah.
Berkat waktu Duha-Mu, kecerahan-Mu, keindahan-Mu, kekuatan-Mu dan kekuasaan-Mu, berikanlah kepada kami segala apa (kebaikan) yang telah Engkau berikan kepada hamba-hamba-Mu yang soleh.
Rahmat Allah ke atas junjungan kita Nabi Muhammad, keluarga dan sahabatnya sekalian. Dan segala puji bagi Allah Tuhan seru sekalian alam.
*Sumber: Solat Sunat Pilihan 1, Dr. Zulkifli Mohamad al-Bakri (Telaga Biru)

INFO TAMBAHAN: Waktu Solat Dhuha
Menurut Jabatan Mufti Kerajaan Negeri Sembilan, waktu dhuha ialah diantara setengah jam selepas waktu syuruk hingga setengah jam sebelum waktu zuhur.

Mungkin tak ramai antara kita yang tahu bahawa solat sunat Dhuha ini juga boleh dilakukan secara jemaah.
Baca cara solat dhuha yang lengkap di SINI:
Cara Solat Dhuha Yang Mudah, Ringkas & Betul. Dengan Doa!


Doa Hari Arafah, Hari Mustajab Diampunkan Dosa & Doa Dimakbulkan

Hari wukuf di Arafah merupakan hari paling dinanti-nantikan oleh umat Islam seluruh dunia. Baik yang menunaikan haji atau di rumah ini merupakan hari paling istimewa kerana waktu paling mustajab untuk berdoa kepada Allah SWT dan paling dekat untuk dimakbulkan.
Seperti perkongsian Ustaz Don Daniyal Don Biyajid, berikut merupakan doa boleh dibaca pada waktu wukuf di Arafah pada jam 5.26 petang waktu Malaysia. Berdoalah sebanyak mana, rebutlah peluang ini.

Baca juga: Mufti WP Jelaskan Hukum Simpan Daging Korban Lebih Dari 3 Hari…
DOA HARI ARAFAH, HARI MUSTAJAB DIAMPUNKAN DOSA & DOA DIMAKBULKAN

WAKTU WUKUF DI ARAFAH

– 12.26pm waktu Zohor di Arafah (Mekah) (8JULAI 2022)
– Bersamaan 5.26pm waktu Malaysia
Hari Arafah Diampunkan Dosa
عَنْ ابْنِ الْمُسَيَّبِ قَالَ قَالَتْ عَائِشَةُ إِنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ مَا مِنْ يَوْمٍ أَكْثَرَ مِنْ أَنْ يُعْتِقَ اللَّهُ فِيهِ عَبْدًا مِنْ النَّارِ مِنْ يَوْمِ عَرَفَةَ وَإِنَّهُ لَيَدْنُو ثُمَّ يُبَاهِي بِهِمْ الْمَلَائِكَةَ فَيَقُولُ مَا أَرَادَ هَؤُلَاءِ
Daripada Ibnul Musayyab ia berkata, Aisyah berkata: “Sesungguhnya Rasulullah SAW bersabda: Di antara hari yang Allah banyak membebaskan seseorang dari neraka adalah hari Arafah. Allah mendekati mereka lalu Allah membanggakan mereka (menunjukkan keutamaan) kepada para malaikat. Kemudian Allah berfirman: Apa yang diinginkan oleh mereka?” [Sahih Muslim No. 3354]. Status: Hadis Sahih

Sumber: Ustaz Instagram Don Daniyal Don Biyajid